Comeback για τις Ελπίδες Μακεδονικού - Έβαλαν «stop» στον Κούδα - EPSM24.GR\nComeback για τις Ελπίδες Μακεδονικού – Έβαλαν «stop» στον Κούδα\nΔυνατό και όμορφο παιχνίδι έγινε στη Νεάπολη, όπου οι Ελπίδες Μακεδονικού βρήκαν τη χαμένη τους ταυτότητα εις βάρος του Κούδα, που βλέπει τους Κανονιέρηδες να ξεφεύγουν στη μάχη του τίτλου.\nΕίχαμε πει πως ο 3ος όμιλος της Β κατηγορίας είναι από τους πιο συναρπαστικούς – αν όχι ο πιο συναρπαστικός – στη φετινή ΕΠΣΜ και ακόμα ένα παιχνίδι μας δίνει την επιβεβαίωση. Ακαδημία Ποδοσφαίρου Γ. Κούδας και Ελπίδες Μακεδονικού (Ακαδ. Ποδ. Νεάπολης) παρατάχθηκαν το απόγευμα του Σαββάτου για να παίξουν ποδόσφαιρο και να κυνηγήσουν τους στόχους τους, οι μεν γηπεδούχοι για το πρωτάθλημα, οι δε φιλοξενούμενοι, μετά τις 4 συνεχόμενες ήττες τους, για τα play-off.\nΤην πρωτοβουλία των κινήσεων ανέλαβε εξαρχής η ομάδα του Δημήτρη Παπαϊωάννου, την ώρα που οι παίκτες του Κούδα πίεζαν και μάρκαραν ασφυκτικά, φεύγοντας σε αντεπιθέσεις με κύριο εκφραστή αυτών τον Καραγιάννη. Στο 21ο λεπτό, όμως, ο Λεόνογλου πήρε την πάσα από τον Χαϊδευτό και βρέθηκε με χώρο έξω από την μεγάλη περιοχή. Δίχως να διστάσει, έπιασε ένα διαγώνιο δυνατό σουτ και έστειλε τη μπάλα στη γωνία του Σωτηρίου, δίνοντας το προβάδισμα στις Ελπίδες Μακεδονικού.\nΠριν τη λήξη του πρώτου ημιχρόνου, οι φιλοξενούμενοι δεν μπόρεσαν να σκοράρουν σε διπλή ευκαιρία των Ηλία Γιαμπολδάκη και Γεωργούλα, ενώ έχασαν μοναδική ευκαιρία με τον Παπαδόπουλο.\nΣτο δεύτερο μέρος, το σκηνικό ήταν ίδιο, με πολλά τρεξίματα εκατέρωθεν, από δυο ομάδες που ήθελαν όσο τίποτε τη νίκη. Από μακρινή μπαλιά, όμως, στο 66ό λεπτό, ο Κούλογλου βρέθηκε μόνος στην περιοχή και με δεύτερη προσπάθεια μετά την επέμβαση του stopper Χούφτα προ της τελικής γραμμής, σκόραρε το 1-1, ισοφαρίζοντας για τον Κούδα και δίνοντας το έναυσμα για ανατροπή.\nΑυτή θα μπορούσε να έρθει λίγο αργότερα, αλλά ο Βραμπάκης, στο τετ-α-τετ του με τον Μίσκου, άνοιξε το κοντρόλ του και ο τελευταίος τον πρόλαβε για να διώξει την μπάλα. Στη συνέχεια, οι Ελπίδες Μακεδονικού επέστρεψαν από το…σοκ, άρχισαν να απειλούν και πάλι, κυρίως με τον Γεωργούλα, ζήτησαν πέναλτι σε ανατροπή του Μαυρομιχάλη, όμως είχαν εμφανές πρόβλημα στην τελική πάσα. Κάτι τέτοιο δεν έλαβε υπόψιν του ο Λεόνογλου, όταν στο 84′ έκανε εξαιρετική τρίπλα και σέντρα στην περιοχή, βρίσκοντας τον Παπαδόπουλο στο δεύτερο δοκάρι. Ο τελευταίος σταμάτησε τη μπάλα και σούταρε δυνατά στη πάνω δεξιά γωνία του Σωτηρίου, λυτρώνοντας τις Ελπίδες Μακεδονικού.\nΑμέσως, οι παίκτες του Νίκου Πελίτογλου βγήκαν μπροστά για να σώσουν την παρτίδα πιέζοντας στα τελευταία λεπτά, όμως δεν πρόλαβαν να αλλάξουν την κατάσταση πριν το τελευταίο σφύριγμα του διαιτητή. Έτσι, ο Κούδας είδε τους Κανονιέρηδες να απομακρύνονται στο +7, ενώ οι Ελπίδες Μακεδονικού επέστρεψαν στις νίκες, μετά το αρνητικό σερί του Φεβρουαρίου, και στο -1 από τη δεύτερη θέση (Γ. Κούδας και Αστέρας Αμπελοκήπων).\nΔείτε τα γκολ του αγώνα ΕΔΩ.\nΓ. Κούδας (Πελίτογλου): Σωτηρίου, Μαγγαλούδης, Ανδρεάδης, Κιουρτζίδης, Αγιάννογλου, Γουρδουμίσας, Βραμπάκης, Κούλογλου, Ιωαννίδης, Καραγιάννης, Κεχαγιάς.\nΑγωνίστηκαν επίσης οι: Ματζουράνης, Τότσκα, Άλι, Καραλής.\nΕλπίδες Μακεδονικού (Παπαϊωάννου): Μίσκου, Μαυρομιχάλης, Στρίμπας Γ., Χούφτας, Τσαλταμπάσης, Χαϊδευτός, Λεόνογλου, Γιαμπολδάκης Ν., Γιαμπολδάκης Ηλ., Παπαδόπουλος, Γεωργούλας.\nΑγωνίστηκαν επίσης οι: Παγουρτζής, Στρίμπας Χ., Σιάντος.\nΧ.Βλάχος: «Είμαστε στο 50% – Αξίζουν τα εύσημα στην Ένωση…»\nΗ ομάδα της Μαλακοπής δεν κατάφερε να πάρει την πρόκριση στο θεσμό του Κυπέλλου, καθώς γνώρισε την ήττα στις αναμετρήσεις με τον\nΑετός Βασιλικών: Τα 2 νέα μεταγραφικά αποκτήματα\nΗ ομάδα των Βασιλικών ήρθε σε συμφωνία με τους ποδοσφαιριστές Θεόδωρο Τσοπουλίδη και το νεαρό Μάριο Καρακατσάνη. Ο Καρακατσάνης (γεννηθείς το 2002),\nΝτεμπούτο στο πρωτάθλημα με «χατ-τρικ» για τον Γιώργο Κωνσταντάγκα! (video)\nΝτεμπούτο με χατ-τρικ έκανε στο πρωτάθλημα της ΕΠΣ Εύβοιας με τη φανέλα του ΑΟ Χαλκίς ο Γιώργος Κωνσταντάγκας.


Τρυγητής: Ορθόδοξη Μητρόπολη Κορέας: Θερινές κατασκηνώσεις 2017\nΟρθόδοξη Μητρόπολη Κορέας: Θερινές κατασκηνώσεις 2017\nΟρθόδοξη Μητρόπολη Κορέας – Θερινές κατασκηνώσεις: Στην τόσο μακρινή Κορέα η καρδιά της Ορθοδοξίας χτυπά τόσο δυνατά που ακούγεται μέχρι την μητέρα Ελλάδα.\nΚαταπληκτικό και αξίο παραδειγματισμού έργο επιτελεί η Μητρόπολη Κορέας που δυναμώνει κάθε μέρα τις ρίζες της Ορθοδοξίας.\nΌπως έγινε γνωστό όπως κάθε καλοκαίρι έτσι και φέτος θα λειτουργήσουν οι θερινές κατασκηνώσεις της Ορθόδοξης Μητρόπολης Κορέας στις πόλεις Chuncheon και Busan στις εξής περιόδους:\n. Για φοιτητές και αποφοίτους: 21-23 Ιουλίου (Korean Syndesmos)\n. Για μαθητές Δημοτικού: 29 Ιουλίου – 4 Αυγούστου (English Camp)\n. Για μαθητές Γυμνασίου – Λυκείου: 4-6 Αυγούστου\nΓια μαθητές: 28-30 Ιουλίου\nΓια φοιτητές και αποφοίτους: 13-15 Αυγούστου\nΟι ενδιαφερόμενοι θα πρέπει να δηλώσουν εγκαίρως την συμμετοχή τους στoυς Ιερείς των κατά τόπους Ενοριών της Μητροπόλεώς . Τελευταία προθεσμία δηλώσεων η 16η Ιουλίου. Στις κατασκηνώσεις μπορούν να συμμετάσχουν και μη Ορθόδοξοι, αρκεί να συμφωνούν με τους κατασκηνωτικούς κανονισμούς.\nΚαλή κατασκήνωση και ευλογημένο καλοκαίρι!


Μπορεί το μέλι να κλείνει τις πληγές; - Ygeiaonline.gr\nΜπορεί το μέλι να κλείνει τις πληγές;\nΔημιουργήθηκε : 02 Ιανουαρίου 2015\nΤο πληγωμένο πόδι ενός αλόγου δεν ανταποκρίθηκε σε καμία θεραπεία. Η πληγή δεν έκλεινε και οι κτηνίατροι ήταν απαισιόδοξοι. Επέλεξαν όμως να δοκιμάσουν μια νέα θεραπεία με 13 βακτήρια γαλακτικού οξέος από το στομάχι μελισσών. Τα βακτήρια αναμιγνύονται με μέλι, νερό και ζάχαρη.\nΤο μίγμα παράγει ανθεκτικά αντιβιοτικά που σκοτώνουν τα μικρόβια. Η ανακάλυψη έγινε από ερευνητές του πανεπιστημίου του Λουντ στη Σουηδία.\nΤο μέλι αποτελεί όπλο κατά των λοιμώξεων εδώ και χιλιάδες χρόνια. Όμως είναι η πρώτη φορά που βακτηρίδια μελιού οδηγούν στην παραγωγή δραστικών αντιμικροβιακών ουσιών.\n«Στην πραγματικότητα τα ζωντανά βακτήρια είναι το βασικό συστατικό. Μπορούμε να οδηγήσουμε τα αντιβιοτικά σε μια νέα εποχή, πραγματικά σε νέο επίπεδο. Αυτό μπορούμε να το πετύχουμε αν ενώσουμε το μέλι με βακτήρια» δήλωσε η Αλεχάντρα Βάσκεζ, μικροβιολόγος του πανεπιστημίου του Λουντ.\nΤα τελευταία χρόνια, η ιατρική κοινότητα αντιμετωπίζει σοβαρό πρόβλημα, αφού τα μικρόβια αποδεικνύονται ανθεκτικά στα αντιβιοτικά. Όμως η λύση μπορεί να έρθει από τις μέλισσες.\n«Η θεραπεία διαρκεί από οκτώ ημέρες ως τρεις εβδομάδες. Στις δοκιμές μας, όλες οι χρόνιες πληγές επουλώθηκαν. Από την αρχή πιστεύαμε πως τα βακτήρια θα έκαναν την δουλειά των αντιβιοτικών, όμως οφείλω να πω ότι δεν περιμέναμε τόσο καλά αποτελέσματα», εξηγεί η Αλεχάντρα Βάσκεζ.\nΤο επόμενο βήμα της ομάδας είναι δοκιμές σε ανθρώπους.\nΟι ερευνητές έχουν επιλέξει ασθενείς, των οποίων οι πληγές δεν κλείνουν αν και έχουν δοκιμάσει διάφορες θεραπείες.


Ἡ κυρά Βασιλική… – ΟΜΟΘΥΜΑΔΟΝ\nἩ κυρά Βασιλική…\nΣτο Μεσολόγγι ζούσε μία ευλαβέστατη γυναίκα, ονόματι Βασιλική (Κούλα την φώναζαν), παντρεμένη με τον Δημήτριο, ψαρά στο επάγγελμα. Ήταν και οι δυο πολύ πιστοί και πολύ απλοί άνθρωποι. Όταν η Βασιλική ήταν νέα, την ήμερα των Θεοφανείων «είδε τους ουρανούς ανεωγμένους» και τούς Αγγέλους τού Θεού να ψάλλουν. Γι’ αυτό έλεγε: «Αυτή την ήμερα μη φεύγεις από την εκκλησία, έστω και αν καίγεται το σπίτι σου, γιατί ανοίγουν οι ουρανοί».\nΤο σπίτι πού κατοικούσαν ήταν Ισόγειο και για πάτωμα είχε τσιμέντο. Όταν έβρεχε γέμιζε νερό πού έφθανε τα είκοσι εκατοστά. Είχαν τοποθετήσει πέτρες για να πατάνε και με ένα “γκιούμι” άδειαζαν το νερό. Το χειμώνα δεν έστρωναν κουρελούδες για να έχουν λίγη ζέστη, γιατί μούσκευαν από τα νερά.Αλλά μέσα σ’ αυτό το παγωμένο σπίτι η καρδιά τους χτυπούσε πολύ ζεστά για τον Χριστό και τα πρόσωπα τους ήταν πάντα χαρούμενα και ειρηνικά. Η θεία Χάρι τούς φύλαγε και δεν αρρώσταιναν.\nΜία Κυριακή πήγε κατά τη συνήθεια της στην Εκκλησία και κοινώνησε. Όταν επέστρεψε και έφθασε έξω από το σπίτι της κατάλαβε ότι έφθασε το τέλος της. Εκεί μπροστά στην πόρτα του σπιτιού γονάτισε, έκανε τον σταυρό της και φώναξε τη νύφη της πού έμενε δίπλα, λέγοντας της ότι πεθαίνει. Και έτσι γονατιστή και σταυροκοπημένη παρέδωσε το πνεύμα της στον Κύριο τον όποιον τόσο αγάπησε εκ νεότητας της και τήρησε πιστά τις εντολές Του. Εκοιμήθη περίπου το έτος 1970.\n← Αχρήματη κοινωνία υποχρεωτικά από το 2016. ΚΑΤΑΣΤΡΑΤΗΓΗΣΗ ΤΩΝ ΑΝΘΡΩΠΙΝΩΝ ΔΙΚΑΙΩΜΑΤΩΝ ΚΑΙ ΤΗΣ ΠΡΟΣΩΠΙΚΗΣ ΖΩΗΣ ΤΩΝ ΠΟΛΙΤΩΝ\nΑΡΧΙΣΕ ο Γ΄ Παγκόσμιος Πόλεμος; →


09/05/2020, 11:32 5\nΧωρίς ζάχαρη, βούτυρο και αυγά\nΗ Δούκισσα Νομικού ανέβασε δύο φωτογραφίες στο Instagram με τα cookies που έφτιαξε μόνη της, αποκαλύπτοντας πως τα παιδιά της ξετρελάθηκαν όταν τα δοκίμασαν.\n«Αυτοσχέδια cookies χωρίς ζάχαρη, βούτυρο και αυγά. Κι όμως πέτυχαν! Για να πω την αλήθεια, το μεγάλο μου μωρό (Δημήτρης) έφαγε ένα -από ευγένεια. Το μικρό μου μωρό (Σάββας) έφαγε 3 και πάμε για το 4ο. Η Αναστασία τα λιγουρεύεται και εύχεται να είχε βγάλει ήδη δόντια για να μπορεί να δοκιμάσει! #xazomom» έγραψε χαρακτηριστικά στη λεζάντα που τις συνόδευε, με τα likes και τα σχόλια να πέφτουν… βροχή.\nφταινε τα τραγουδια που με πηραν απ το χερι\nκατι στιχακια σαλεμενων εραστων\nΗ δούκισσα της βλακέντιας !\nΟταν εχεις λυσει τα οικονομικα θεματα,υπαρχει ανεση κι εισαι ωραιος κι ομορφος,τα προβλήματα σου ειναι αν θα πετυχουν τα κουλουρακια και ποσα θα φανε τα παιδια...ετσι ειναι.Καλα κανει αφου μπορει.\nΕδώ καράβια χανονται βαρκούλες αρμενίζουν...\nΌλες αυτές οι μανούλες απλά επωφελούνται από τη μητρότητα...


Το άγχος της βελτιστοποίησης βίντεο web - Βιντεο αρθρα - Messaggiamo.Com\nMessaggiamo.Com » Βιντεο » Το άγχος της βελτιστοποίησης βίντεο web\nΤο άγχος της βελτιστοποίησης βίντεο web\nΌταν ταινία ένα βίντεο, από ό, τι είστε περισσότερο από επικείμενη δεν πρόκειται να είναι ενεργό απλά να ανεβάσετε ισχύει στην ακριβή αναλογική μορφή που το πυροβολισμό σε, γιατί τα αρχεία καταγραφής είναι συνήθως υπερβολικά μεγάλος σε μέγεθος και θα ζυγίζουν κάτω συστατικό διακομιστή δικτύου, γι 'αυτό θα πρέπει να βελτιστοποιήσετε βίντεο στο web. Πολλοί άνθρωποι που είναι πρώτος αποδέκτης σύγχρονα στη διαμόρφωση της περαιτέρω διανομή βίντεο στο διαδίκτυο τους δεν καταλαβαίνουν ότι είναι έντονα σημαντικό να βελτιστοποιούν καταγραφή τους για το διαδίκτυο.\nΗ εγγραφείτε γιατί αδυναμία βελτιστοποιήσετε βίντεο ιστοσελίδα σας είναι γιατί πρέπει να θεωρούν αληθινό ένα βίντεο που είναι κάτω από ένα ορισμένο μέγεθος, ή απλώς θα έπαιρνε πολύ ποθούν να κατεβάσετε, εκτός θα σας κοστίσει βαρύ ποσά του εύρους ζώνης κάθε φορά που κάποιος βλέπει. Αλλά πώς ακριβώς τη βελτιστοποίηση έτσι ένα βίντεο μέσω του δικτύου;\nΒελτιστοποίηση cd σας για το web αρχίζει όταν θα λάβει την πρώτη φωτογραφική μηχανή σας από την κατάστασή της. Πώς σας ταινία βίντεο σας θα παίξουν σημαντικό ρόλο στο πόσο καλά ορισμένα φορτία αλληλεπιδρούν με το Διαδίκτυο. Υπάρχουν πολλές συμβουλές αναβλύζουν ότι η ζήτηση προκύψουν εάν θέλετε να έχετε ένα βίντεο που είναι τέλειο για το web. επίδραση σίγουρος ότι όταν είστε γυρίσματα της εγγραφής μπορείτε ελαχιστοποίηση κάθε είδους κίνηση της κάμερας. Αυτό περιλαμβάνει τη μεγέθυνση και έξω, καθώς και panning πάνω για να δείτε ένα άλλο αντικείμενο.\nΑν χρειάζεται να αλλάξει το προνόμιο βιντεοκάμερα σας, χρησιμοποιήστε ένα τρίποδο, γιατί θα παραδεχτώ ομαλές μεταβάσεις, πέρα μπορείτε να μετακινήσετε το φωτογραφική μηχανή τόσο αργά ώστε αυθεντικά δεν θα προκαλέσει αναστάτωση έμφαση πως το βίντεο θα εκτελέσει δει. Μια άλλη άκρη για τη βελτιστοποίηση των βίντεο σας για την διάτρητη, ενώ είστε γυρίσματα εξ ολοκλήρου είναι χρησιμοποιώντας άφθονες ποσότητες του φωτός. Βεβαιωθείτε ότι σας ωθήσει στο αμέσως από «καυτά σημεία», τα οποία αποτελούν τομείς της ακραίας φωτεινό λευκό φως, αλλά είναι παραπολύ σημαντικό να χρησιμοποιείτε γεμιστό φωτισμού για τα άτομα στο βίντεο για να διατεθεί στην δει.\nπαρακείμενα έχετε γυρίστηκε και επεξεργασία βίντεο στο web, ξεκινά η διαδικασία της βελτιστοποίησης πραγματικό μέγεθος της για το διαδίκτυο. Όταν εκτίμηση αυτής της διαδικασίας, η απόλυτη είναι πάντα μια καλή ιδέα να πεθάνει το ρυθμό καρέ 15fps υποταγμένη, ή καρέ ανά δευτερόλεπτο. Ο λόγος για αυτό είναι επειδή όταν κοπεί το frame rate, επιτρέπει περισσότερη φώτιση να αποθηκεύονται σε κάθε πλαίσιο, Κατόπιν αυτού, δίνοντάς σας εικόνα ποιότητα που είναι πολύ πιο κατάλληλη από ό, τι εάν επρόκειτο να τροφή ποσοστό σχήμα σας σε υψηλότερο ρυθμό. Φυσικά, μπορείτε ζητούμενο, επίσης, να βεβαιωθείτε ότι το συνολικό μέγεθος του βίντεο που χωράει μέσα από τις τυπικές απαιτήσεις για το βίντεο στο διαδίκτυο.\nΜε όλα τα βίντεο πέργκολα θα θελήσετε να σιγουρευτείτε ότι είναι μεγέθους με 320 pixels άσπαστος πρόσωπό 240. Αυτό είναι το μέγεθος θεσπίσει για το Διαδίκτυο, επειδή δεν είναι εξαιρετικά μικρή ή πολύ υψηλή. Έτσι, είναι το πλήρες μέγεθος για την ταχεία προβολή, χωρίς να χάνει την ποιότητα του βίντεο. Ωστόσο, κάνουν απόλυτη ότι όταν αλλάξετε το μέγεθος web βίντεο σας, δεν κάνετε το ενεργό οποιοδήποτε μικρότερο από 320 x 240 pixel από το αυθεντικό παραχωρήσει εισέλθουν στην προέλευσης του ταινία μικρού εγγενή παραχωρήσει είναι δύσκολο λόγω περισσότερα άτομα για να δουν ακόμη και τι είναι εντυπωσιακά στην οθόνη.\nBlog του συγγραφέα:\nμεταπωλούν τα δικαιώματα σε κινέζικα


ΖΗΤΗΜΑ: Ιουλίου 2015\n"Πού θα πάει αυτή η κατάσταση"\n"Πού θα πάει αυτή η κατάσταση", ήλεγε και ξανάλεγε με ύφος περισπούδαστο και σοβαρότατο η Ροδάνθη. Γεροντοκόρη, σπίτι σε κεντρικό σημείο, όλες οι ειδήσεις περνούσαν από κει σαν το Αθηναϊκό Πρακτορείο Ειδήσεων, διανθισμένες μάλιστα με μπόλικη δόση υπερβολής.\nΠού θα πάει αυτή η κατάσταση, ήταν το μόνιμο σχόλιο για όλα τα θέματα, ανεξαρτήτως σοβαρότητας και ιεράρχησης. Εκατεβήκανε τα ωζά στον κάμπο και κάμανε ζημιές; "πού θα πάει αυτή η κατάσταση". Έσπασε η Στρατογιάννενα τον πόδα τσης; "πού θα πάει αυτή η κατάσταση". Το σισμίκ πλησιάζει τα χωρικά μας ύδατα; "πού θα πάει αυτή η κατάσταση". Εξέχασε η Θεοφιλίνα το τζαπράζι στον κήπο; "πού θα πάει αυτή η κατάσταση"…..\nΤελικά, αυτή η κατάσταση δεν πήγαινε πουθενά..\nΤο ερώτημα που τίθεται στο δημοψήφισμα είναι καθαρό! Ναι η όχι σε μια συγκεκριμένη πρόταση. Η ερμηνεία του αποτελέσματος, ότι, δηλαδή, θα βγούμε εκτός ευρώ με το όχι και θα μείνουμε εντός με το ναι είναι απλά μια ερμηνεία! Ο πολίτης δεν είναι υποχρεωμένος να ερμηνεύει τι μπορεί να κρύβεται πίσω από ένα καθαρό γραμματικά, λεκτικά και ουσιαστικά ερώτημα! Ίσως το δημοψήφισμα δεν έπρεπε να γίνει με αυτό το ερώτημα. Ίσως δεν έπρεπε να γίνει καθόλου. Αυτό όμως είναι άλλο πράγμα! Το δημοψήφισμα γίνεται και γίνεται επί συγκεκριμένου ερωτήματος! Τα αποτελέσματα του δημοψηφίσματος δεν πρέπει να ερμηνευτούν ή να παρερμηνευτούν! Δεν είναι δημοψήφισμα για το μένουμε Ευρώπη. Δε νομιμοποιείται η κυβέρνηση από αυτό το δημοψήφισμα να συναγάγει ότι ο λαός είπε όχι στην Ευρώπη και ως εκ τούτου δεν μπορεί, δεν νομιμοποιείται να βγάλει τη χώρα από την Ευρώπη. Το ερώτημα είναι αρκετά υποδεέστερης σημασίας από ένα τέτοιο δίλημμα. Και αν έχουμε, ως χώρα, αρχίσει να λαμβάνουμε σοβαρά υπόψη μας τη γνώμη των πολιτών τότε για ένα τέτοιο μείζον θέμα μόνο ο λαός μπορεί να αποφασίσει, καθαρά και ξάστερα και όχι να ερμηνευτεί η απάντησή του σε ένα άλλο ερώτημα ως τέτοια!\nΑναρτήθηκε από ΜΑΚΡΑΚΗΣ ΓΕΩΡΓΙΟΣ στις 11:28 μ.μ. Δεν υπάρχουν σχόλια:


Δήμος ΤήνουΠροβολή της Τήνου\nΣτην πρόσφατη συνεδρίαση του Δημοτικού Συμβουλίου αποφασίστηκε ομόφωνα η έγκριση πλάνου δράσης Τουριστικής προβολής του Δήμου Τήνου για το έτος 2020. Πάμε να δούμε αναλυτικά τι περιλαμβάνει:\n1. ΕΡΕΥΝΑ ΙΚΑΝΟΠΟΙΗΣΗΣ ΤΟΥΡΙΣΤΙΚΟΥ ΚΟΙΝΟΥ\nΈρευνα ικανοποίησης του τουριστικού κοινού (επισκέπτες), online και offline. Η έρευνα θα έχει διάρκεια 20 ημέρες (μέσα Ιουνίου – πρώτο δεκαήμερο Ιουλίου). Τα σημεία επαφής με την έρευνα θα είναι α. ξενοδοχειακές επιχειρήσεις, β. συνεργαζόμενα πρακτορεία τουρισμού και γ. καταστήματα υγειονομικού ενδιαφέροντος. Τα αποτελέσματα της έρευνας θα παρουσιαστούν σε ειδική εκδήλωση. Η έρευνα είναι σημαντική για να μετρήσουμε τον βαθμό ικανοποίησης των επισκεπτών του νησιού και να κατανοήσουμε τον τρόπο που αντιλαμβάνονται τις προσφερόμενες υπηρεσίες, τις εμπειρίες και τη συμπεριφορά μας\nΟ ενδεικτικός προϋπολογισμός της παραπάνω δράσης ανέρχεται στο ποσό των 4.000 €\n2. ΔΗΜΙΟΥΡΓΙΑ ΠΕΡΙΕΧΟΜΕΝΟΥ\nΔΗΜΙΟΥΡΓΙΑ ΜΟΝΟΦΥΛΛΩΝ ΘΕΜΑΤΙΚΩΝ ΕΝΤΥΠΩΝ\nΕίναι σημαντικό να δημιουργηθεί στοχευμένο υλικό, στα αγγλικά, για θεματικές κατηγορίες τουριστικού προϊόντος (οικογενειακές διακοπές, σπορ/δράση, πολιτισμός- παράδοση, ρομαντικές διακοπές/γάμος, γαστρονομία) ως εργαλείο προώθησης στις εκθέσεις τουρισμού αλλά και τις επαφές με πράκτορες και δημοσιογράφους. Τα έντυπα έχουν φωτογραφικό υλικό και περιγραφικό κείμενο ενώ με QR code παραπέμπουν για περισσότερες πληροφορίες στη αντίστοιχη σελίδα του ιστότοπου.\nΔΗΜΙΟΥΡΓΙΑ ΠΛΗΡΟΦΟΡΙΑΚΟΥ ΧΑΡΤΗ\nΣτη μία όψη περιλαμβάνει χάρτη της Τήνου καθώς και τη θέση του νησιού σε σχέση με την Ελλάδα και την Ευρώπη, ενώ στην άλλη όψη περιλαμβάνονται τουριστικές πληροφορίες στα αγγλικά και φωτογραφικό υλικό.\nΠαραγωγή usb για αποθήκευση δημοσιογραφικού υλικού. Περιλαμβάνουν παρουσίαση των τουριστικών προϊόντων του νησιού, φωτογραφικό υλικό και τα θεματικά videos που θα δημιουργηθούν. Διανέμεται σε εκθέσεις (σε επαγγελματικές συναντήσεις με δημοσιογράφους, πράκτορες και διοργανωτές ταξιδιών).\nΟ ενδεικτικός προϋπολογισμός της παραπάνω δράσης ανέρχεται στο ποσό των 7.000 €\n2.2 ΠΕΡΙΕΧΟΜΕΝΟ ΓΙΑ SOCIAL MEDIA / WEB SITE\nΕνδυναμώνοντας την καμπάνια «Τήνος. Η Μούσα του Αιγαίου» και τη στοχευμένη προώθηση των θεματικών / εναλλακτικών μορφών τουρισμού, συνεχίζουμε δημιουργία περιεχομένου για τα ψηφιακά μέσα (social media) και στον ιστότοπο www.tinos.gr και την εμπλουτίζουμε με νέο περιεχόμενο. Στο περιεχόμενο εντάσσονται τα παρακάτω:\n1. Posts στα ελληνικά και αγγλικά στο facebook και το instagram. Παροχή ετήσιου editorial social media calendar (2posts / εβδομάδα – αγγλικά) στο low season και 3Post / εβδομάδα – στα ελληνικά και αγγλικά) κατά την τουριστική περίοδο (Μάιος-Σεπτ) = 60 posts σε ελληνικά και αγγλικά / τουριστική περίοδο και 56 posts στα αγγλικά για την low season.\n2. Blogposts στα ελληνικά και τα αγγλικά με θεματικό περιεχόμενο. Τα blogposts φιλοξενούνται στον τουριστικό ιστότοπο του Δήμου και προωθούνται μέσω των καναλιών στα Μέσα. 1 blogpost / μήνα (300 λέξεις) με συγκεκριμένο θέμα που καλύπτει κάθε φορά μία από τις παραπάνω κατηγορίες προϊόντος καθώς και προτάσεις ταξιδιωτικών εμπειριών και διαδρομών (travel itineraries) = 12 blogposts.\nΟ ενδεικτικός προϋπολογισμός της παραπάνω δράσης ανέρχεται στο ποσό των 6.500 €\n2.3 ΛΕΙΤΟΥΡΓΙΑ ΚΑΙ ΣΥΝΤΗΡΗΣΗ / ΕΠΙΚΑΙΡΟΠΟΙΗΣΗ ΚΑΙ ΒΕΛΤΙΣΤΟΠΟΙΗΣΗ ΤΗΣ ΤΟΥΡΙΣΤΙΚΗΣ ΙΣΤΟΣΕΛΙΔΑΣ ΤΗΣ ΤΗΝΟΥ Tinos.gr\n1. Ετήσια τεχνική υποστήριξη του ιστότοπου και φιλοξενία (technical support, web hosting)\n2. Δημιουργία 12 facebook posts και 6 cover photos για τα social media με βάση τα δημιουργικά της καμπάνιας.\nΟ ενδεικτικός προϋπολογισμός της παραπάνω δράσης ανέρχεται στο ποσό των 2.000 €\n2.4 ΔΗΜΙΟΥΡΓΙΑ APPLICATION ΨΗΦΙΑΚΟΥ ΞΕΝΑΓΟΥ\nΩς τουρίστες έχουμε αντιμετωπίσει αρκετές φορές δυσκολία να βρούμε πληροφορίες για ένα σημείο ιδιαίτερου ενδιαφέροντος σε έναν προορισμό. Με τη δημιουργία ψηφιακών θεματικών tours (διαδρομές με θεματικό ενδιαφέρον) έχουμε τη δυνατότητα να παρουσιάσουμε σημαντικά μνημεία και στοιχεία πολιτισμού, παράδοσης, ή φυσικά τοπία μέσω μικρών ιστοριών που συνδέονται με φωτογραφικό υλικό. Ένας ηλεκτρονικός ξεναγός είναι χρήσιμο εργαλείο για να ενημερώσουμε τους επισκέπτες του νησιού για στοιχεία που ενδυναμώνουν το τουριστικό προϊόν. Η εφαρμογή αναγνωρίζει το σημείο που βρίσκεται ο χρήστης και του δίνει ενδιαφέροντα στοιχεία σχετικά με αυτό (μουσείο, παραλίες, κάστρο, εκκλησίες κλπ). Λειτουργεί και εκτός σύνδεσης στο internet. Στόχος των διαδρομών είναι να παρουσιαστεί το τουριστικό/πολιτιστικό πρόσωπο της Τήνου.\nΗ Clio Muse έχει βραβευτεί για την πρωτοτυπία της μεθοδολογίας στην δημιουργία των ξεναγήσεων. Στόχος είναι η αποτελεσματική ανάδειξη και προβολή του πολιτιστικού περιεχομένου προς το κοινό δημιουργώντας ένα ελκυστικό σενάριο και ιστορίες γύρω από το κάθε έκθεμα.\nΚατά αυτόν τον τρόπο, η ξενάγηση εντυπώνεται στον επισκέπτη με πιο ευχάριστο και ψυχαγωγικό τρόπο. Η εμπειρία της εταιρείας στον χώρο έχει ως αποτέλεσμα την φιλοξενία και επιμέλεια περισσότερων από 200 ψηφιακές ξεναγήσεις σε Ελλάδα, Ιταλία, Ολλανδία, Αυστρία και Αμερική. Επίσης, έχει βραβευθεί διεθνώς από σημαντικούς φορείς όπως η booking.com, η Europeana και το Ίδρυμα Σταύρος Νιάρχος και έχει διακριθεί σε προγράμματα Horizon 2020. Ταυτόχρονα, είναι η μόνη εφαρμογή ξενάγησης που προτείνεται από το Σωματείο Ξεναγών Ελλάδος & Ευρώπης. Παράλληλα, το περιεχόμενο των ξεναγήσεων που έχουν δημιουργήσει προβάλλεται στον Διεθνή Αερολιμένα Αθηνών.\nΣυγκεκριμένα, η εφαρμογή Clio Muse έχει παραπάνω από 25.000 χρήστες που συνεχώς αυξάνονται μέσα από συνεργασίες με διεθνείς τουριστικούς οργανισμούς όπως: TripAdvisor Experiences, booking.com, Lonely Planet, GetYourGuide. Εκατοντάδες ταξιδιώτες από όλο τον κόσμο με ειδικό ενδιαφέρον στον πολιτισμό κατεβάζουν κάθε μήνα την εφαρμογή μας και απολαμβάνουν τις ακουστικές μας ξεναγήσεις που συνδυάζονται με εισιτήριο εισόδου προτεραιότητας στους τοπ αρχαιολογικούς χώρους της Ελλάδας και της Ιταλίας\nΚατ’αρχάς θα δημιουργηθεί μία διαδρομή 10 σημείων, με 30 ιστορίες στα ελληνικά και αγγλικά. Το κόστος αφορά στη δημιουργία, επιμέλεια και φιλοξενία της ψηφιακής ξενάγησης στο Clio Muse App και tour experience για 12 μήνες. Ο ενδεικτικός προϋπολογισμός της παραπάνω δράσης ανέρχεται στο ποσό των 6.500€\n2.5 ΔΗΜΙΟΥΡΓΙΑ VIDEO 360 ΜΟΙΡΩΝ\nΟ μοναδικός τρόπος για να μεταφέρεις στον μεγαλύτερο δυνατό βαθμό την εμπειρία της επίσκεψης σε ένα τόπο είναι τα video 360 μοιρών. Με video 360 και γυαλιά εικονικής πραγματικότητας όλα τα μεγάλα διεθνή ταξιδιωτικά γραφεία προωθούν τους προτεινόμενους προορισμούς (destination marketing). Είναι πλέον ο βασικός τρόπος προβολής ενός προορισμού σε όλες τις παγκοσμίου εμβέλειας ταξιδιωτικές εκθέσεις. Και αποτελεί το πιο εντυπωσιακό μέσο προβολής των πολιτιστικών θησαυρών της χώρας προσφέροντας στους θεατές την ευκαιρία να πουν: «πρέπει οπωσδήποτε να βρεθώ εκεί…».\nΟ ενδεικτικός προϋπολογισμός της παραπάνω δράσης ανέρχεται στο ποσό των 5.500€ (περιλαμβάνεται και 1 ζευγάρι γυαλιά εικονικής πραγματικότητας)\n3. ΣΥΝΕΡΓΑΣΙΑ ΜΕ BLOGGERS / INFLUENCERS / CONTENT CREATORS ΕΙΔΙΚΗ ΕΝΕΡΓΕΙΑ ΣΕ ΣΥΝΕΡΓΑΣΙΑ ΜΕ GREEK INSTAGRAMMERS\nΠρόσκληση της ομάδας των GREEK INSTAGRAMMERS στην Τήνο, παραμονή και φιλοξενία 30 μελών της ομάδας για 3 ημέρες. Οι προσκεκλημένοι bloggers, photographers, vbloggers και instagrammers αποθανατίζουν με το φακό τους πτυχές του νησιού και παράγουν περιεχόμενο. Το περιεχόμενο αξιοποιείται με προώθηση:\n– Μέσα κοινωνικής δικτύωσης του Δήμου\n– Έκθεση σε ανοικτούς χώρους (λιμάνι) κατά τη διάρκεια της καλοκαιρινής περιόδου\n– Δημιουργία έκθεσης σε επιλεγμένο χώρο στην Αθήνα.\n– Mobile έκθεση επιλεγμένων έργων σε ενέργειες που θα υλοποιηθούν από το Δήμο εκτός Ελλάδας\nΟ ενδεικτικός προϋπολογισμός της παραπάνω δράσης ανέρχεται στο ποσό των 4.000 € και πραγματοποιείται με την υποστήριξη των επαγγελματικών φορέων του νησιού.\n4. ΔΙΑΦΗΜΙΣΤΙΚΗ ΠΡΟΒΟΛΗ\n4.1 ΚΑΜΠΑΝΙΑ ΣΕ ΜΕΣΑ ΜΕΓΑΛΗΣ ΕΠΙΣΚΕΨΙΜΟΤΗΤΑΣ\nΠληρωμένη καμπάνια στα social media, σε μηχανές αναζήτησης και sites μεγάλης επισκεψιμότητας.\n4.2 ΠΡΟΒΟΛΗ ΤΩΝ ΘΕΜΑΤΙΚΩΝ VIDEOS ΣΤΑ ΠΛΟΙΑ ΤΗΣ FAST FERRIES Κατόπιν συμφωνίας τα videos που έχουν δημιουργηθεί την προηγούμενη χρονιά θα εμφανίζονται στις οθόνες των πλοίων πριν την έναρξη του τηλεοπτικού προγράμματος.\n5. ΣΥΜΒΟΥΛΕΥΤΙΚΕΣ ΥΠΗΡΕΣΙΕΣ\nΣυμβουλευτικές υπηρεσίες σε θέματα διαφημιστικής προβολής, παροχή προτάσεων, διαχείριση περιεχομένου στα social media, project management ψηφιακών ενεργειών και στατιστικά αποτελεσματικότητας των προωθητικών ενεργειών.\nΟ ενδεικτικός προϋπολογισμός της παραπάνω δράσης ανέρχεται στο ποσό των 6.300 €\n6. ΔΙΟΡΓΑΝΩΣΗ ΘΕΜΑΤΙΚΩΝ ΠΑΡΟΥΣΙΑΣΕΩΝ ΣΕ ΕΥΡΩΠΑΙΚΕΣ ΧΩΡΕΣ\nΣε συνεργασία με τα κατά τόπους γραφεία του Ε.Ο.Τ στο εξωτερικό θα γίνουν σχεδιασμένες θεματικές εκθέσεις-παρουσιάσεις για προσέλκυση τουριστικών πρακτόρων, δημοσιογράφων και κοινού που θα γνωρίσει την εμπειρία που προσφέρει η Τήνος ως τουριστικός προορισμός (με συνεργασία επιχειρήσεων).\nΟ ενδεικτικός προϋπολογισμός της παραπάνω δράσης ανέρχεται στο ποσό των 5.000,00€.\n7. ΔΙΟΡΓΑΝΩΣΗ ΠΑΡΟΥΣΙΑΣΗΣ ΤΟΥ ΤΟΥΡΙΣΤΙΚΟΥ ΠΡΟΪΟΝΤΟΣ ΤΗΣ ΤΗΝΟΥ ΣΤΗΝ ΑΓΟΡΑ ΤΗΣ ΚΙΝΑΣ (ΑΠΡΙΛΙΟΣ – ΜΑΙΟΣ 2020)\nΕιδική παρουσίαση/εκδήλωση στο H Hall of Hellas House, στο χώρο όπου έγινε πρόσφατα η παρουσίαση του Δήμου Αθηναίων και του πρωθυπουργού, κατά την επίσκεψή του στην Σανγκάη. Θα παρουσιαστεί σε επιλεγμένους πράκτορες, μέσω multimedia υλικού, η εμπειρία που προσφέρει η Τήνος για το top end της κινεζικής τουριστικής αγοράς. Σημαντικό στοιχείο για την επιτυχία του εγχειρήματος είναι η στήριξή του από τους επαγγελματίες ξενοδόχους τόσο στο επίπεδο της δημιουργίας του κατάλληλου προϊόντος για την κινεζική αγορά όσο και στη συμμετοχή τους στη δράση. Θα προηγηθεί ενημέρωση των ενδιαφερομένων επαγγελματιών από την εταιρεία MY ODYSSEY για τα χαρακτηριστικά και τις ανάγκες των κινέζων ταξιδιωτών.\nΟ ενδεικτικός προϋπολογισμός της παραπάνω δράσης ανέρχεται στο ποσό των 10.000,00€.\n8. ΣΥΜΜΕΤΟΧΗ ΣΕ ΕΚΘΕΣΕΙΣ ΕΞΩΤΕΡΙΚΟΥ ΚΑΙ ΕΣΩΤΕΡΙΚΟΥ είτε με μεμονωμένη παρουσία του Δήμου είτε και μέσω των περιπτέρων της Περιφέρειας ή του ΕΟΤ. Προτείνεται η συμμετοχή σε εκθέσεις που θα ανακοινωθούν και θα συμμετέχουν η Περιφέρεια και ο ΕΟΤ. Στην δράση αυτή εντάσσεται και η συμμετοχή σε εκθέσεις εναλλακτικού τουρισμού για την ανάδειξη του Tinos Trails και των άλλων δραστηριοτήτων όπως το surf, την αναρρίχηση και το bouldering, το diving. Για τις ανάγκες της συμμετοχής θα δημιουργηθεί σχετικό έντυπο δραστηριοτήτων όπως αναφέρεται σε προηγούμενη ενότητα.\nΟ ενδεικτικός προϋπολογισμός της παραπάνω δράσης ανέρχεται στο ποσό των 9.000,00€.\n9. ΔΙΟΡΓΑΝΩΣΗ ΗΜΕΡΙΔΩΝ / ΕΚΔΗΛΩΣΕΩΝ\nΗ ολοκληρωμένη τουριστική προβολή του τόπου μας επιβάλλει το σχεδιασμό και την υλοποίηση ορισμένων θεματικών εκδηλώσεων και ημερίδων. Συνεπεία αυτού προτείνεται η πρόβλεψη κονδυλίου για την με κάθε τρόπο ( συμμετοχή / χορηγία κλπ.) συνδιοργάνωση με επαγγελματικούς και τοπικούς ή άλλους φορείς εκδηλώσεων πολιτιστικών, μουσικών, εικαστικών εκθέσεων και διαφόρων άλλων εκδηλώσεων που προάγουν το τουριστικό προϊόν της περιοχής με στόχευση τη στήριξη και ανάπτυξη εναλλακτικών μορφών τουρισμού και την επιμήκυνση της περιόδου. Στην δράση αυτή εντάσσονται και οι προτεινόμενες νέες εκδηλώσεις:\nΦεστιβάλ Πεζοπορίας για την ανάδειξη των μονοπατιών. Στόχος είναι η 3ήμερη εκδήλωση να αποτελέσει θεσμό που θα διεξάγεται παράλληλα με το Tinos Food Paths. Οι πεζοπορικές διαδρομές διανθίζονται με εμπειρίες που προβάλλουν τον πολιτισμό, τη γαστρονομία, τη φύση και την αυθεντικότητα των χωριών της Τήνου. Σε συνεργασία με πρακτορείο που οργανώνει παρόμοιες δράσεις.\nTinos cycling routes. Σε έναν προκλητικό προορισμό που συνδυάζει την ομορφιά του φυσικού τοπίου, με πολιτιστικά στοιχεία, τη γαστρονομία, την τέχνη και τη δράση, ξεκινάμε την εξερεύνηση πάνω στις ρόδες του ποδηλάτου μας με πηγή έμπνευσης τη Μούσα του Αιγαίου. Η δράση εξελίσσεται στο τέλος Σεπτεμβρίου. Σε συνεργασία με γραφείο που οργανώνει τέτοιου είδους δράσεις.\nΟ ενδεικτικός προϋπολογισμός της παραπάνω δράσης ανέρχεται στο ποσό των 6.000,00 €.\n10. ΦΙΛΟΞΕΝΙΑ ΤΟΥΡΙΣΤΙΚΩΝ ΦΟΡΕΩΝ & ΔΗΜΟΣΙΟΓΡΑΦΩΝ ΕΣΩΤΕΡΙΚΟΥ – ΕΞΩΤΕΡΙΚΟΥ\nΗ φιλοξενία Τουριστικών Φορέων και Ειδικών Δημοσιογράφων από την Ελλάδα και το Εξωτερικό (σε συνεργασία με τα κατά τόπους γραφεία του Ε.Ο.Τ) .\nΟ ενδεικτικός προϋπολογισμός της παραπάνω δράσης ανέρχεται στο ποσό των 3.000,00\n11. ΛΕΙΤΟΥΡΓΙΑ ΓΡΑΦΕΙΟΥ ΤΥΠΟΥ\nΣυνέχιση της λειτουργίας του ήδη οργανωμένου γραφείου τύπου για αποστολή δελτίων κλπ. στα ΜΜΕ εσωτερικού. Επαφές με δημοσιογράφους με διεθνές κύρος και ενδιαφέροντα που αφορούν στο τουριστικό προϊόν της Τήνου.\nΟ ενδεικτικός προϋπολογισμός της παραπάνω δράσης ανέρχεται στο ποσό των 5.000,00€\nΠροηγούμενο άρθροΤήνος – Ανακοίνωση για ανακύκλωση πλαστικών συσκευασιών\nΕπόμενο άρθροΟ «Ηφαιστίων» χτύπησε το γηπεδάκι της Καλλονής Τήνου\nΣυνεργασία Δήμου Τήνου με το «Χαμόγελο του Παιδιού»\nΣε λειτουργία ο “Συμπαραστάτης του Δημότη” στην Τήνο


Είναι ασφαλές να κοινωνούμε; Επιστημονικά και ιστορικά ντοκουμέντα\nΟρθοδοξία και Επιστημονικά\nΠερί της μεταβολής του άρτου και του οίνου σε Σώμα και Αίμα Χριστού * Δέκα χρόνια Θείας Κοινωνίας μαζί με τους λεπρούς. Ο παπάς της "Σπιναλόγκα" * Το επιτίμιο τής ακοινωνησίας * Όταν δεν μπορούμε να Κοινωνήσουμε. Μήνυμα παραμυθίας και ελπίδας * Η μαρτυρία τής Ορθόδοξης Εκκλησίας για την Θεία Κοινωνία\nΕπιστημονικά και ιστορικά ντοκουμέντα\nΠηγές: Rethemnos.gr // Ευχή. (Με συμπληρώσεις).\nΑναδημοσίευση από: https://o-nekros.blogspot.com/2020/05/blog-post_7.html\nΤο μόνο επιστημονικό δεδομένο που μπορεί να υπάρχει και που η επιστημονική κοινότητα αποδέχεται εκεί που δεν υπάρχει συγκεκριμένη επιστημονική έρευνα, είναι η αναδρομική μελέτη της κλινικής εμπειρίας, που στην περίπτωση της Θείας Κοινωνίας αφορά αναδρομική κλινική εμπειρία 2000 χρόνων (π.χ. Ιερείς και όχι μόνον, που καταλύουν καθημερινά τη θεία κοινωνία στα Νοσοκομεία, ακόμη και Νοσοκομεία Λοιμωδών Νόσων κλπ και ουδέποτε τους έχει μεταδοθεί οτιδήποτε)». Όλο το κείμενο ΕΔΩ.\n«...Πάντως ιατρικώς, δεν υπάρχει ούτε μία βεβαιωμένη περίπτωση απλού πιστού, στον οποίο να έχει μεταδοθεί αρρώστια με τη Θεία Μετάληψη. Ούτε και ιερέως, ο οποίος μάλιστα, μετά την κοινωνία των πιστών, κάνει την κατάλυση και καταπίνει όλα τα υπόλοιπα της Θείας Κοινωνίας μέχρι τρυγός, μαζί με ό,τι από το στόμα του κάθε μεταλαμβάνοντος διά της Αγίας Λαβίδος, κατέληξε στο Άγιο Ποτήριο.\nΟύτε ακόμα και τότε που έβραζε η φυματίωση, εθέριζε η σύφιλη και η λέπρα ήταν ευρύτατα διαδεδομένη! Τα ίδια προφανώς θα ίσχυαν αν ετίθετο θέμα και για το AIDS. Δεδομένα τα οποία να οδηγούν την ιατρική σε παρέμβαση δεν υπάρχουν». Όλο το κείμενο ΕΔΩ.\nΤο συγκεκριμένο απόσπασμα ΕΔΩ, υπό τον τίτλο «Επιστημονικά συμπεράσματα για τη μετάδοση ασθενειών μέσω της θείας κοινωνίας: η περίπτωση της Ηπατίτιδας Β (HBV)».\nΌλο το κείμενο του καθηγητή ΕΔΩ\n«Η Θεία Κοινωνία είναι ένα μυστήριο, όταν πηγαίνεις να λάβεις τη θεία κοινωνία δεν την παίρνεις από συνήθεια, τη λαμβάνεις γιατί είναι σώμα και αίμα Χριστού. Ή το πιστεύεις και κοινωνείς κανονικά ή δεν το πιστεύεις. Δεν υπάρχουν μεσοβέζικες λύσεις, κουταλάκια κ.λπ. Είμαι τελείως εναντίον αυτών. Αν το πιστεύουμε, δεν προκαλούμε την τύχη μας. Αν πιστεύω ότι αυτό μπορεί να με μολύνει, τότε δεν πιστεύω στο μεγαλύτερο μυστήριο. Τα άτομα που θέλουν να κοινωνήσουν δεν πρέπει να φοβούνται ότι από τη θεία κοινωνία μπορεί να μεταδοθεί ποτέ μικρόβιο». Πηγή: ΕΔΩ.\n5. Απόστολος Χατζητόλιος, καθηγητής της Ιατρικής Σχολής του Πανεπιστημίου Θεσσαλονίκης και Διευθυντής της Α΄ Προπαιδευτικής Παθολογικής Κλινικής του ΑΧΕΠΑ:\n«Μα, εάν ήταν να κολλήσει κανείς από την Μετάληψη, περιμέναμε τον κορωνοϊό για να κολλήσει; Το γεγονός ότι μεταλαμβάνουν πενήντα άτομα και μετά ο Ιερέας πίνει το υπόλοιπο από το Σώμα και Αίμα Χριστού, από το Ποτήρι της Θείας Μεταλήψεως, αυτό δεν θα οδηγούσε σε περιστατικά μολύνσεων, τα οποία θα είχαν ανακοινωθεί κιόλας; (...)\nΕάν υπήρχε μετάδοσις τόσα χρόνια, όχι τόσα χρόνια, ΑΙΩΝΕΣ ΤΩΡΑ μετάδοσις νόσων μέσω της Θείας Κοινωνίας! Αν υπήρχε, αυτά θα είχαν βγει και θα είχαν "αξιοποιηθεί", θα είχαν γίνει μελέτες, ενώ αντίθετα, υπάρχουν δημοσιεύσεις επιστημονικές με ανασκοπήσεις, οι οποίες λένε ότι δεν υπήρξαν περιστατικά μετάδοσης νοσημάτων μέσω της Θείας Κοινωνίας!». Ολόκληρη η συνέντευξη ΕΔΩ.\n6. Επίσημη ανακοίνωση της Ιεράς Μονής Αγίου Ιωάννου του Νέου, Σουτσεάβα Ρουμανίας (μετάφραση από τα ρουμανικά):\nΠηγή: Πρακτορείο Εκκλ. Ειδήσεων «Ρομφαία» ΕΔΩ.\nΠροσοχή: Δεν είναι παραμύθι («fake news»). Η είδηση στα ρουμανικά, με αναφορές στα πορίσματα της Διεύθυνσης Δημόσιας Υγείας της περιοχής, που διεξήγαγε τις εξετάσεις: ΕΔΩ.\n7. Απόσπασμα από το άρθρο του π. Νικολάου Λουδοβίκου, πανεπιστημιακού, «Μεταλαμβάνοντας σε καιρούς πανδημίας»:\nΠαρά ταύτα, εδώ υπάρχει ένα βαθύτερο θεολογικό ζήτημα. [...] Τούτο σημαίνει πως τα Τίμια Δώρα, ακόμη και αν υποστούν εξωτερική φθορά (όπως, για παράδειγμα, η μούχλα) ή αναμιχθούν αθελήτως (ή και, υποθετικά, κακοβούλως) με ιούς και μικρόβια, η παρούσα χάρις δεν επιτρέπει να καταστούν επιβλαβή για την υγεία του πιστού, ακριβώς διότι, όπως πάλι ο Συμεών ο Νέος θεολόγος επέμενε, αποτελούν ήδη πραγματικότητα και παρουσία της Βασιλείας του Θεού (πρβλ. τα λόγια του Χριστού «κάν θανάσιμόν τι πίωσιν ου μη αυτοὺς βλάψει», Μαρκ. 16,18). [...]». Όλο το άρθρο ΕΔΩ.\n8. Σχόλια ορθόδοξου θεολόγου, που δημοσιεύονται ΕΔΩ.\n9. Ο ιερομόναχος π. Χρύσανθος Κατσουλογιαννάκης (1893 – 1972) υπηρέτησε ως ιερέας στο «νησί των λεπρών», τη Σπιναλόγκα, για 10 χρόνια και είναι γνωστό ότι, προς έκπληξη όλων, μετά τη θεία λειτουργία, κατά την οποία κοινωνούσαν οι λεπροί, πάντοτε κατέλυε (αποτελείωνε ο ίδιος) ό,τι είχε απομείνει από τη θεία κοινωνία.\nΛεπτομέρειες για την ιστορία του ΕΔΩ.\nΘερμή παράκληση, να ανατρέξετε και στο άρθρο μας «Πρέπει να μεταλάβω;» ΕΔΩ.\nΟι εθνικοί (=ειδωλολάτρες) όμως έκαναν τα τελείως αντίθετα. Έδιωχναν ακόμη και εκείνους που μόλις άρχιζαν να αρρωσταίνουν, και απέφευγαν τους αγαπημένους τους και τους πετούσαν στους δρόμους μισοπεθαμένους, και τους νεκρούς τούς έριχναν άταφους στα σκουπίδια, στην προσπάθειά τους να αποτρέψουν τη διάδοση και το άγγιγμα του θανάτου, πράγμα διόλου εύκολο να αποφύγουν, παρά τις πολλές προφυλάξεις τους». Πηγή: ΕΔΩ\nΔημιουργία αρχείου: 11-6-2020.\nΤελευταία μορφοποίηση: 11-6-2020.


Greveniotis.gr - Συναντήσεις Κασαπίδη με μέλη της Κυβέρνησης για θέματα της Δυτικής Μακεδονίας.\nΤρίτη, 04 Αύγουστος 2020 09:14\nΣυναντήσεις Κασαπίδη με μέλη της Κυβέρνησης για θέματα της Δυτικής Μακεδονίας.\nΣτη συνάντησή του που ακολούθησε στο υπουργείοΠεριβάλλοντος και Ενέργειαςμε τον Υπουργόκ. Χατζηδάκη, ο κ. Κασαπίδης έθεσε κατά προτεραιότητα την, όσο το δυνατό συντομότερη, έναρξη έργων αποκατάστασης εδαφών και υποδομών από τη ΔΕΗ στο ενεργειακό λεκανοπέδιο,λαμβάνοντας τη σχετική διαβεβαίωση από τον Υπουργό. Τα θέματα της χωροθέτησης οργανωμένων χώρων υποδοχής επενδύσεων (ΒΙΠΕ, Τεχνολογικά πάρκα κ.α.) στη Δυτική Μακεδονίαεπεσήμανε ο Περιφερειάρχης, ως εξίσου σημαντική προτεραιότητα για τη Δυτική Μακεδονία,τόσο προς τον Υπουργό όσο και προς τον αρμόδιο Υφυπουργό κ. Οικονόμου, με τον οποίο είχε διεξοδική συζήτηση εν όψει και σχετικού σχεδίου νόμου που βρίσκεται σε διαβούλευση και αποτελεί ευκαιρία για αντίστοιχες παρεμβάσεις.\nΤην επίβλεψη του μεγάλου έργου της σήραγγας της Κλεισούρας από την αρμόδια Διεύθυνση του υπουργείου Μεταφορών και Υποδομών, συζήτησε και συμφώνησε με το ΓενικόΓραμματέα κ. Καραγιάννη, κατά τη συνάντηση που είχε μαζί του ο Περιφερειάρχης, την επόμενη ημέρα στο Υπουργείο. Διευθετήθηκε έτσι ακόμα μία σημαντική εκκρεμότητα του έργου που απασχολούσε έντονα τις υπηρεσίες της Π.Ε. Καστοριάς.\nΤέλος,συζήτησε θέματα υποδομών του Υπουργείου Αγροτικής Ανάπτυξης και Τροφίμων και ανέλυσεπρος τον αρμόδιο Yφυπουργό κ. Σκρέκα, τους λόγουςγια τους οποίους είναι αναγκαία σειρά μεγάλων εγγειοβελτιωτικών έργων,τα οποία διεκδικεί ο κ. Κασαπίδης για λογαριασμό της Δυτικής Μακεδονίας. Παράλληλα, έθεσε το επίκαιρο θέμα της τιμής της τομάτας, που απασχόλησε έντονα λόγω και της γενικότερης κατάστασης στην αγορά, την προηγούμενη εβδομάδα τους τοματοπαραγωγούς της Καστοριάς με τους οποίους είχε συνάντηση ο Περιφερειάρχης και του μετέφεραν τις δυσκολίες τους.


ΞΕΚΙΝΗΣΑΝ ΟΙ ΑΝΤΙΔΡΑΣΕΙΣ ΤΩΝ ΜΕΤΑΛΛΩΡΥΧΩΝ, ΕΠΕΙΣΟΔΙΑ ΣΤΟ ΥΠΕΝ | ΜΕΤΑΛΛΕΙΑ ΧΑΛΚΙΔΙΚΗΣ\nΞΕΚΙΝΗΣΑΝ ΟΙ ΑΝΤΙΔΡΑΣΕΙΣ ΤΩΝ ΜΕΤΑΛΛΩΡΥΧΩΝ, ΕΠΕΙΣΟΔΙΑ ΣΤΟ ΥΠΕΝ\nΜε δακρυγόνα υποδέχθηκε η κυβέρνηση της «πρώτης φοράς αριστερά» εργαζόμενους που διεκδικούν δικαίωμα στην εργασία!\nΣήμερα το πρωί περίπου 150 μεταλλωρύχοι, εργαζόμενοι των Μεταλλείων Κασσάνδρας έφτασαν με τρία λεωφορεία έξω από το Υπουργείο Περιβάλλοντος στην Αθήνα. Σκοπός των εργαζομένων ήταν να συναντήσουν του Υπουργό κο Σταθάκη ή τον Υφυπουργό κο Φάμελο και να πάρουν μια απάντηση για το τι μέλλει γενέσθαι με τις δουλειές τους.\nΤους εργαζόμενους υποδέχθηκε ισχυρή αστυνομική δύναμη περίπου δύο διμοιρίες ΜΑΤ, εμποδίζοντας την είσοδό τους στο Υπουργείο. Επικράτησε ένταση και σημειώθηκαν στην αρχή μικρής έκτασης επεισόδια, με αποτέλεσμα μια μικρή ομάδα δέκα περίπου εργαζομένων να καταφέρει να διασπάσει τον αστυνομικό κλοιό και να ανέβει μέχρι τον πρώτο όροφο του υπουργείου.\nΣτη συνέχεια όμως, όταν επιχείρησαν κι άλλοι μεταλλωρύχοι να εισέλθουν στο Υπουργείο οι αστυνομικοί χρησιμοποίησαν δακρυγόνα αέρια, με αποτέλεσμα κάποιοι εργαζόμενοι να πέσουν και να τραυματιστούν ελαφρώς. Γενικά επικρατεί εκνευρισμός μεταξύ των εργαζομένων για την απαράδεκτη αυτή ενέργεια εκ μέρους της κυβέρνησης. Τα γεγονότα τρέχουν και οι εξελίξεις αναμένονται ραγδαίες…\nΟ πρόεδρος του σωματείου υπογειτών Χρήστος Ζαφειρούδας, ο οποίος βρίσκεται ανάμεσα στους διαμαρτυρόμενους μεταλλωρύχους, δήλωσε στο ΣΚΑΪ πως «ώρα με την ώρα θα κλιμακωθούν οι κινητοποιήσεις των εργαζομένων σε Αθήνα και σε Θεσσαλονίκη. Θα μείνουμε εδώ μέχρι να πάρουμε τις άδειες. Πρέπει να τις δώσουν για να έχουμε δουλειά. Ο εμπαιγμός της κυβέρνησης θέτει σε άμεσο κίνδυνο τις θέσεις εργασίας μας».\nThis entry was posted in Αρχική, Νέα / Ειδήσεις and tagged ελληνικος Χρυσος, Μεταλλεια κασσανδρας, μεταλλωρυχοι on 13/09/2017 by metalleiachalkidikis.\n← ΑΝΑΤΡΟΠΗ: Η ELDORADO ΘΑ ΜΟΙΡΑΣΕΙ ΣΤΟΝ ΛΑΟ ΟΣΟ ΧΡΥΣΑΦΙ ΒΡΕΙ ΣΤΙΣ ΣΚΟΥΡΙΕΣ ΠΑΙΔΙΑ, ΝΑ ΟΡΓΑΝΩΘΟΥΜΕ…. «ΜΑΣ ΕΚΒΙΑΖΟΥΝ»!!! →


Είσαι στα 20 και δεν ξέρεις τι να τρως κάθε μέρα; Να τι...\nΕίσαι στα 20 και δεν ξέρεις τι να τρως κάθε μέρα; Να τι πρέπει να έχεις στο ψυγείο σου\nΕίσαι στη δεκαετία των 20 και αναρωτιέσαι τι να τρως κάθε μέρα\nΓΡΑΦΕΙ: MISSBLOOM.GR 06-02-2017\nΌταν είσαι στην ηλικία των 20, είναι πιθανό να μην έχεις ασχοληθεί ποτέ με τη φράση «λάθη στη διατροφή». Και να που τώρα κάποιοι ειδικοί επισημαίνουν τις μεγαλύτερες διατροφικές «παγίδες», στις οποίες μπορεί να υποπέσεις αν βρίσκεσαι στη δεκαετία των 20, αλλά και τι πρέπει να τρως.\nΛάθη στη διατροφή όταν είσαι 20 χρονών\nΗ παγίδα: Τρως έξω. Εκτός από τις μερίδες του εστιατορίου, μελέτες έχουν δείξει πως όταν τρως έξω με φίλους έχεις περισσότερες πιθανότητες να πεις «ουφ έσκασα!», αλλά… να συνεχίσεις το τσιμπολόγημα. ‘Έρευνα που δημοσιεύηκε στο Physiology & Behavior βρήκε πως οι άνθρωποι καταναλώνουν 18% περισσότερο φαγητό όταν δειπνούν με φίλους.\n«Θα φάω πολύ το βράδυ, οπότε θα φάω ελαφριά το μεσημέρι». Μήπως αυτή η σκέψη σου ακούγεται οικεία; «Αν και ακούγεται λογικός ο τρόπος που προσπαθείς να γλιτώσεις θερμίδες, τελικά, θα καταλήξεις να φας ακόμα περισσότερο απ’όσο υπολόγιζες» λέει η Alice Domar, Ph.D. και συγγραφέας του Live a Little!\nΛάθη στη διατροφή: Τι να κάνεις για να το διορθώσεις\nΑν το lifestyle σου περιλαμβάνει πολύ… delivery ή φαγητό σε εστιατόριο, η Domar συστήνει να γεμίσεις το ψυγείο σου με πρωτεΐνη. Κατανάλωσε μια μικρή ποσότητα πρωτεΐνης πριν βγεις έξω για φαγητό, όπως ένα βρασμένο αβγό ή γιαούρτι. Έτσι θα γλιτώσεις το «γουρούνιασμα» και θα περιορίσεις την όρεξη σου.


Απόσταση από τη πόλη 1500 m\nΜικρό ξενοδοχείο με όμορφη πράσινη έκταση. Standard δωμάτια με όλες τις σύγχρονες ανέσεις, δωρεάν πρόσβαση στο internet, ένα εστιατόριο a la carte, πισίνα, παιδική χαρά, καλή εξυπηρέτηση. Ιδανική λύση για χαλαρωτικές οικονομικές διακοπές.\nΣκάλα Ποταμιάς , 31 χλμ από το λιμάνι Πρίνου, 157 χλμ από το αεροδρόμιο "Μακεδονία" της Θεσσαλονίκης, 24 χλμ από το αεροδρόμιο «Μέγας Αλέξανδρος» της Καβάλας. 3 τριώροφα κτίρια. Ανακαινίστηκε το 2012.\nΣύνολο 35 δωμάτια: Singles & Doubles (~16-18 τ.μ)\nκλιματισμό, δορυφορική τηλεόραση, δωρεάν Wi-Fi internet, μίνι ψυγείο, ντουζιέρα, στεγνωτήρα μαλλιών, μπαλκόνι / βεράντα. 2 μονά κρεβάτια.


επι-δεξιος (ψάλτης): Οι Γάλλοι μόλις αυτοκτόνησαν!!!\nΣύμφωνα με τα πρώτα exit polls... Οι Γάλλοι μόλις αυτοκτόνησαν!!!\nΑναρτήθηκε από GEORGIOS BENEAS στις 21:38\nΟι Γάλλοι τα κατάφεραν!\nΑπεδείχθησαν πιο αφελείς και από τους "ξύπνιους" Έλληνες ψηφοφόρους.\nΟι δήθεν "φωτισμένοι" της κακιάς ώρας ψήφισαν έναν άθλιο άνθρωπο των τραπεζών για να τους …"φτιάξει τη ζωή".\nΑποδέχτηκαν με την ετυμηγορία τους την Γερμανική κυριαρχία στην Ευρώπη και πάτησαν την φλούδα των ...μεταρρυθμίσεων!\nΟ Μακρόν είναι ένα σύμβολο της Γερμανικής κατοχής στη Γαλλία, όπως ακριβώς και τότε. Στον Β' Π.Π.\nΤο τέλος της Ευρώπης είναι πιο κοντά από ποτέ...\n08 Μαΐου, 2017 00:01


Rebeltec Wireless Headphones Vela - Ακουστικα (PER.586816)\nΑρχική > Ήχος - Εικόνα > Ακουστικά > REBELTEC WIRELESS HEADPHONES VELA\nΑσύρματα ακουστικά REBELTEC IMAGINE.\nΣύνδεση: Bluetooth 5.0.\nΕυαισθησία: 95 ± 3dB.\nΧρόνος ακρόασης: 5-6h.\nΧρόνος αναμονής: 300h.\nREBELTEC WIRELESS HEADPHONES VELA (PER.586816)\n• Σύνδεση: Bluetooth 5.0.\n• Ευαισθησία: 95 ± 3dB.\n• Χρόνος ακρόασης: 5-6h.\n• Χρόνος αναμονής: 300h.\nREBELTEC WIRELESS HEADPHONES VELA PER.586816 PER.586816 REBELTEC REBELTEC ΑΚΟΥΣΤΙΚΑ Κατηγορία: ΑΚΟΥΣΤΙΚΑ •REBELTEC στην κατηγορία ΑΚΟΥΣΤΙΚΑ Ασύρματα ακουστικά REBELTEC IMAGINE. • Σύνδεση: Bluetooth 5.0.• Απόκριση συχνότητας: 20Hz-20kHz.• Αντίσταση: 32 Ω ± 15%.• Ευαισθησία: 95 ± 3dB.• Χρόνος ακρόασης: 5-6h.• Χρόνος αναμονής: 300h.• Διάμετρος οδηγού: 40mm.• Χρώμα: Μαύρο.• Εγγύηση: 1 χρόνος. DOA 7 ημερών REBELTEC WIRELESS HEADPHONES VELA


Ikarios 1912: Το ΔΝΤ ομολογεί ότι «δολοφόνησε» την Ελλάδα\nΤην ώρα που το ίδιο το ΔΝΤ σε έκθεσή του παραδέχεται τον ολέθριο υπολογισμό του για την Ελλάδα, ο πρώην πρωθυπουργός, Γιώργος Παπανδρέου εξακολουθεί να επικαλείται τα πλαστά στοιχεία για το έλλειμμα του 2009.\nΗ ποινική δίωξη, σε βαθμό κακουργήματος, για την τεχνητή διόγκωση του ελλείμματος αποτελεί επιβεβαίωση όσων έχει αποκαλύψει το Newsbomb.gr από την άνοιξη του 2011. Από την πρώτη στιγμή επιμείναμε και επιμένουμε να ξεκαθαριστεί για ποιους λόγους η Ελλάδα σύρθηκε στους μηχανισμούς στήριξης, στο ΔΝΤ και στα Μνημόνια.\nΌσοι πολιτικοί και υπηρεσιακοί παράγοντες έχουν εμπλακεί στην υπόθεση πρέπει να αναλάβουν τις πολιτικές ή τις ποινικές ευθύνες που τους αναλογούν.\nΑπό χθες κάποιοι έχουν χάσει τον ύπνο τους!...\nΔιότι η άσκηση κακουργηματικής δίωξης ενάντια στον επικεφαλής της ΕΛΣΤΑΤ για σκόπιμη αλλοίωση των στατιστικών στοιχείων που είχε ως αποτέλεσμα την «αναγκαστική» προσφυγή της Ελλάδας στον επαχθή μηχανισμό στήριξης και την –επί της ουσίας- εκχώρηση κυριαρχικών μας δικαιωμάτων, καθώς βέβαια και τη δυστυχία του ελληνικού λαού, δεν συμπαρασύρει και τους πολιτικούς του πάτρωνες, τον ΓΑΠ και τον Γ. Παπακωνσταντίνου;\nΉ μήπως κάποιοι θέλουν να πιστέψουμε ότι ο κύριος Γεωργίου μόνος του αποφάσισε να αλλοιώσει στοιχεία, γιατί... έτσι του ήρθε;\nΕνδεικτικό της κατάστασης που επικρατεί η επίθεση του Γιώργου Παπανδρέου στους οικονομικούς εισαγγελείς επειδή κάνουν σωστά τη δουλειά τους!\nΕνδεχομένως όμως η εξέλιξη αυτή να είναι το τελικό χτύπημα στη "συμμορία", σε αυτούς που διόγκωσαν το έλλειμμα για να ρίξουν την χώρα στα νύχια του ΔΝΤ.\nΣτο μεταξύ, φως στο «απίστευτο λάθος των ειδικών του ΔΝΤ» ρίχνει το γαλλικό περιοδικό «Μarianne», όσον αφορά στις συνέπειες που έχει υποστεί η Ελλάδα από τη σκληρή λιτότητα που επέβαλαν οι «ειδικοί» του Ταμείου.\nΤο εκτενές δημοσίευμα έχει τίτλο «Λιτότητα: Έχουμε κάνει λάθος εφ' όλης της ύλης» και βασίζεται στην έκθεση του Ολιβιέ Μπλανσάρ, επικεφαλής του ερευνητικού τμήματος του ΔΝΤ, που δόθηκε στη δημοσιότητα στις 3 Ιανουαρίου. Στην έκθεση αυτή αναλύεται το λογιστικό λάθος που έκαναν οι ειδικοί του ταμείου και με λανθασμένους δείκτες συνέταξαν τα οικονομικά πρόγραμμα τα για την Ελλάδα και την Πορτογαλία.\nΟ τίτλος της έκθεσης των 43 σελίδων του Μπλανσάρ είναι χαρακτηριστικός: «Τα λάθη των προγνωστικών ανάπτυξης και οι δημοσιονομικοί πολλαπλασιαστές». Με απλά λόγια, οι οικονομικοί αναλυτές του ΔΝΤ εργάστηκαν με δεδομένα που ίσχυαν πριν από την κρίση, χωρίς να πάρουν υπόψη τους την ανασφάλεια και την αλλαγή στη συμπεριφορά των καταναλωτών.\nΤο γαλλικό περιοδικό τονίζει: «Πρόκειται για την απίστευτη ομολογία! Τέσσερα χρόνια μετά την έναρξη της μεγάλης κρίσης που κλυδωνίζει τις δυτικές οικονομίες, ένας από τους σημαντικότερους ειδικούς οικονομολόγους του πλανήτη, ο Ολιβιέ Μπλανσάρ, διευθυντής του ερευνητικού τμήματος του ΔΝΤ, έδωσε στη δημοσιότητα μια μελέτη στην οποία ομολογεί ότι το ΔΝΤ και μαζί του το σύνολο των Ευρωπαίων ηγετών, των υπουργών οικονομίας, της Κομισιόν και της ΕΚΤ, έκαναν σοβαρό λάθος στους υπολογισμούς τους. Υποτίμησαν τις καταστροφικές συνέπειες των πολιτικών λιτότητας που επέβαλαν στα υπερχρεωμένα κράτη».\nΟ ανώτατος οικονομολόγος του ΔΝΤ αναγνωρίζει με καθυστέρηση αυτό που κάθε πολίτης μπορούσε να αντιληφθεί περπατώντας για λίγο στις ρημαγμένες από τη λιτότητα αγορές των πόλεων της νότιας Ευρώπης. Με τη δραστική μείωση των μισθών των δημοσίων υπαλλήλων, αλλά και των συντάξεων, αναγνωρίζει η έκθεση, προκλήθηκε μια πτώση της εσωτερικής ζήτησης δύο με τρεις φορές ταχύτερη απ' ό,τι αναμενόταν. Οι συνέπειες ήταν αβυσσαλέες: σειρά πτωχεύσεων, εκτίναξη της ανεργίας, τεράστιες διαδηλώσεις στους δρόμους της Αθήνας και της Λισαβόνας.\nΚι όμως, αυτά έκαναν τα λαμπρά μυαλά του ΔΝΤ. Τώρα που η ομολογία είναι και γραπτή, απομένει να πεισθούν Κομισιόν και ΕΚΤ, χωρίς αυτό να θεωρείται άμεσα εφικτό, σημειώνει το περιοδικό και καταλήγει: «το δε ασυγχώρητα σοβαρό, είναι η διαιώνιση του λάθους».


Το 2011 ο παραπάνω νόμος καταργείται με μεγάλη πλειοψηφία από τη Βουλή (ψήφισαν, αν θυμάμαι καλά, 250 βουλευτές υπέρ της κατάργησης). Στο νέο νόμο πλαίσιο περί παιδείας πουθενά δε γίνεται λόγος για το άσυλο στα Πανεπιστήμια. Έτσι, καταργείται η νομική έννοια και η νομική υπόστασή του. Με απλά λόγια απενεργοποιείται η νομική ισχύς του με την απαλοιφή του. Παρόλα αυτά όμως στα χρόνια που μεσολάβησαν, το Πανεπιστημιακό Άσυλο, στηριζόμενο στο Εθιμικό Δίκαιο δεν παραβιάστηκε και ούτε έγινε καμιά απόπειρα παραβίασής του. Με τον τελευταίο νόμο, που ψηφίστηκε στη Βουλή στις 2/8/2017 επανέρχεται το Πανεπιστημιακό Άσυλο και ορίζεται μεταξύ άλλων ότι «η επέμβαση δημόσιας δύναμης σε χώρους των Α.Ε.Ι. λαμβάνει χώρα σε περιπτώσεις κακουργημάτων και εγκλημάτων κατά της ζωής, αυτεπαγγέλτως και σε οποιαδήποτε άλλη περίπτωση μετά από απόφαση του πρυτανικού συμβουλίου».\nΚατά τη χρονική περίοδο 1982 – 2011 που το Πανεπιστημιακό Άσυλο ήταν κατοχυρωμένο με νόμο, έγινε άρση αυτού και επέμβαση της Αστυνομίας μετά από αίτημα της Πανεπιστημιακής Αρχής στις εξής περιπτώσεις: α) το Νοέμβριο του 1985 στο Χημείο Αθηνών μετά τη δολοφονία του Μιχ. Καλτεζά, επί πρυτανείας Μιχ. Σταθόπουλου β) το 1991 στο Ε.Μ. Πολυτεχνείο, μετά από κάψιμο της Πρυτανείας, επί Πρυτανείας του Νίκου Μαρκάτου, γ) το 1995 στο Ε.Μ.Π. μετά από σοβαρά προβλήματα που δημιουργήθηκαν εντός του χώρου του Πολυτεχνείου, επί πρυτανείας Ν. Μαρκάτου και δ) το 2002 σε δασώδη περιοχή που ανήκε στο Πανεπιστήμιο Κρήτης, όπου διαπιστώθηκε η καλλιέργεια χασισοφυτείας.\nΑπό την ιστορική αναδρομή του Πανεπιστημιακού Ασύλου διαπιστώνουμε ότι αυτό δεν παραβιάστηκε και δεν καταπατήθηκε από τις εκλεγμένες από το λαό κυβερνήσεις. Η ελευθερία στην έρευνα, τη διδασκαλία, την έκφραση και τη διακίνηση ιδεών μέσα στους πανεπιστημιακούς χώρους έγιναν απόλυτα σεβαστές. Κατοχυρώθηκαν οι ακαδημαϊκές ελευθερίες και προστατεύθηκαν τα δικαιώματα στη γνώση, τη μάθηση και την εργασία των μελών της ακαδημαϊκής κοινότητας. Όλα αυτά διασφαλίζονται από τον τελευταίο νόμο, όπως διασφαλίζονταν και κατά το παρελθόν, από το Εθιμικό Δίκαιο και προγενέστερους νόμους. Δεν αντιμετωπίζεται όμως το πρόβλημα των ατόμων, φοιτητών και μη, που προβαίνουν σε αξιόποινες πράξεις, σε βαθμό πλημμελήματος, εντός ή εκτός πανεπιστημίων και εκμεταλλευόμενοι το Πανεπιστημιακό Άσυλο πετυχαίνουν τη μη ποινική τους δίωξη, επειδή οι πανεπιστημιακές αρχές αποφεύγουν, κατά κανόνα, να ζητούν την επέμβαση της δημόσιας αρχής. Το άσυλο βέβαια δεν αλλοιώνει την ισχύ των νόμων. Πρέπει οι παραβάτες να παραπέμπονται στη δικαιοσύνη, ανεξάρτητα από τον τόπο διάπραξης του αδικήματος.\nΑνακεφαλαιώνοντας θα μπορούσαμε να πούμε πως οι Πανεπιστημιακές Αρχές και η Αστυνομία είναι οι πλέον αρμόδιες ώστε ο νέος νόμος να προστατεύει το Πανεπιστημιακό Άσυλο και να παραπέμπει τους παραβάτες του κοινού ποινικού δικαίου στη δικαιοσύνη. Απαραίτητη σε αυτή την περίπτωση είναι και η πολιτική βούληση. Χωρίς αυτή ο νόμος θα παραμείνει και πάλι ανενεργός, όπως συμβαίνει μέχρι σήμερα. Το Πανεπιστημιακό Άσυλο ήταν και είναι προστατευμένο, πλην όμως προκαλείται το κοινό περί δικαίου αίσθημα, όταν οι κάθε είδους παραβάτες βρίσκουν καταφύγιο στις πανεπιστημιακές σχολές και αποφεύγουν την ποινική τους δίωξη.Είναι αδιανόητο ορισμένες ομάδες ατόμων να προβαίνουν σε παράνομες πράξεις, όπως κλοπές, εμπρησμούς συγκοινωνιακών μέσων, παράνομο εμπόριο λαθραίων τσιγάρων και άλλα και έπειτα να κλείνονται στο πανεπιστήμιο, χωρίς να μπορεί να επέμβει η Αστυνομία. Καιρός είναι να δοθεί μία οριστική λύση και στο θέμα αυτό, αν λάβουμε υπόψη μας ότι σε καμία χώρα της Ενωμένης Ευρώπης, το Πανεπιστημιακό Άσυλο, όπου αυτό ισχύει, δεν εμποδίζει την επέμβαση των αρχών για τα πάσης φύσεως αδικήματα.\nΚατόπιν όλων των ανωτέρω λέμε ΝΑΙ στο Πανεπιστημιακό Άσυλο, την ελεύθερη διακίνηση των ιδεών, τη διδασκαλία και την έρευνα, αλλά ΟΧΙ όμως στο άσυλο σε όσους παραβαίνουν τους νόμους του κράτους.\nLast modified on Κυριακή, 26 Νοεμβρίου 2017 07:21


«ΟιΝοτικά 2020»: Με μεγάλη επιτυχία στέφθηκε η έκθεση Κρητικού κρασιού - Κρήτη - Νέα Κρήτη\nΤώρα διαβάζετε: «ΟιΝοτικά 2020»: Με μεγάλη επιτυχία στέφθηκε η έκθεση Κρητικού κρασιού\n«ΟιΝοτικά 2020»: Με μεγάλη επιτυχία στέφθηκε η έκθεση Κρητικού κρασιού\nΟ θεσμός που προσέλκυσε πλήθος κόσμου και φέτος στην πόλη του Ηρακλείου\nΣτα ΟιΝοτικά βρέθηκαν ως επίσημοι καλεσμένοι οι τρεις νικητές του Πανελλήνιου Διαγωνισμού Οινοχόων 2020: ο Ελευθέριος Χανιαλίδης, ο Άρης Σκλαβενίτης, ο Αλέξανδρος Μπουζίκας, αλλά και ο προπονητής τους και sommelier Γιώργος Λούκας, μέλη της Πανελλήνιας Ένωσης Οινοχόων. Μαζί με το Wines of Crete διοργάνωσαν τρία πολύ ενδιαφέροντα οινικά σεμινάρια που απευθύνονταν σε οινόφιλους και επαγγελματίες. Στο πρώτο σεμινάριο ο Άρης Σκλαβενίτης μέσα από μια παράλληλη οινογευσία κρητικών και ξένων οίνων, έκανε σύγκριση και επεσήμανε ομοιότητες και διαφορές των κρασιών που δοκιμάστηκαν.\nΟ Αλέξανδρος Μπουζίκας από την μεριά του, παρουσίασε ένα πρακτικό σεμινάριο για το τέλειο service κρασιού, εστιασμένο στον κρητικό αμπελώνα. Η αυλαία έκλεισε με ένα πρωτότυπο food and wine pairing, ένα μοναδικό οινογαστρονομικό ταξίδι με αφετηρία την Κρήτη. Με κρητικό κρασί ανά χείρας και με οδηγούς τον Ελευθέριο Χανιαλίδη, καλύτερο Έλληνα sommelier για το 2020 και τον sommelier και εκπαιδευτή, Γιώργο Λούκα, οι συμμετέχοντες ταξίδεψαν σε Ιαπωνία και Περού, μέσα από τις γεύσεις του εστιατορίου Waka. Καθ’ όλη την διάρκεια της παραμονής στο νησί, η Εθνική ομάδα των sommeliers προπονούνταν καθημερινά στο Wine Bar Opus. Είναι η πρώτη φορά που η Κρήτη έχει επιλεχθεί σαν χώρος προπόνησης της Πανελλήνιας Ένωσης Οινοχόων.\nΔύο ακόμα σεμινάρια που παρουσίασε η Οινοχόος Υρώ Κολιακουδάκη, εστίασαν σε δύο ποικιλίες που καλλιεργούνται στην Κρήτη: το Λιάτικο και το Ασύρτικο. Επίσης, για πρώτη φορά παρουσιάστηκε ημερίδα με θέμα το ηλεκτρονικό εμπόριο του κρασιού, από έναν εκ των μεγάλων χορηγών της έκθεσης που ήταν η εταιρία Netmechanics. Στο χώρο της έκθεσης έλαβαν μέρος και παράλληλες εκδηλώσεις αποκλειστικά για τους οινοποιούς.\nΗ πρώτη παρουσίαση διεξήχθη από τον μεγάλο χορηγό CORK HELLAS με τίτλο: «Διαπερατότητες φελλών DIAM. Αποτελέσματα έρευνας της DIAM για μικροοξυγόνωση των οίνων μετά τον πωματισμό». Ακολούθησε η παρουσίαση του μεγάλου χορηγού GS Labelprint με θέμα «Τεχνολογία Εκτύπωσης ετικετών». Η παρουσίαση της ΑΣΤΡΟΝ XHMIKA AE, επίσης μεγάλος χορηγός της έκθεσης, έκλεισε τον κύκλο των παρουσιάσεων αυτών, αναπτύσσοντας το θέμα: «Η μέθοδος της Enartis για τη σταθεροποίηση του Ασβεστίου».\nΗ γαστρονομία δεν έλειψε και φέτος από τα ΟιΝοτικά Ηρακλείου. Δυναμικό «παρόν» έδωσαν και φέτος το Δίκτυο Κρητικού Τυριού και εφτά μέλη του, αλλά και οι σπουδαστές του ΙΕΚ ΑΚΜΗ που ετοίμασαν νόστιμα συνοδευτικά εδέσματα καθ’ όλη την διάρκεια της έκθεσης.\nΜεγάλoς χορηγός στα ΟιΝοτικά Ηρακλείου ήταν ο όμιλος ΚΡΗΤΗ TV.


κτελ Archives - Timeline\n10:10 - 1 Νοεμβρίου 2020\nΑπό τη Δεύτερα τα πρώτα 100 λεωφορεία - Μέχρι το τέλος Νοεμβρίου θα προστεθούν άλλα 100 - Το κόμιστρο παραμένει το ίδιο - Δείτε τις γραμμές συγκοινωνιών\n15:05 - 28 Σεπτεμβρίου 2020\nΘα ενισχυθούν εκ νέου τον Ιανουάριο.\nΗλεία: «Ξέχασαν» φοιτητή μέσα στο λεωφορείο των ΚΤΕΛ\n14:22 - 22 Σεπτεμβρίου 2020\nΠροκλήθηκε αναστάτωση. Ένα αν μη τι άλλο ασυνήθιστο γεγονός διαδραματίστηκε την περασμένη Πέμπτη στα ΚΤΕΛ Ηλείας, αφού νεαρός φοιτητής που επέβαινε σε υπεραστικό λεωφορείο όντας φανερά επηρεασμένος από την εξάντληση…\nΚώστας Αχ. Καραμανλής: Προκηρύσσεται διαγωνισμός για 300 λεωφορεία με leasing\n18:06 - 9 Σεπτεμβρίου 2020\nΤι ανακοίνωσε ο Υπουργός Υποδομών και Μεταφορών. Την προκήρυξη σε χρόνο-ρεκόρ του διαγωνισμού για την προμήθεια με leasing 300 αστικών λεωφορείων, τα οποία στις αρχές του νέου έτους αναμένεται να έχουν βγει στους…\n19:41 - 4 Σεπτεμβρίου 2020\nΤι δήλωσε ο Υπουργός Υποδομών και Μεταφορών, Κωνσταντίνος Αχ. Καραμανλής. Στην ανάγκη αξιοποίησης του leasing προκειμένου να αποσυμφορηθεί το συγκοινωνιακό έργο σε Αθήνα και Θεσσαλονίκη και στην ανάγκη συνεργασίας με…\nΚ. Καραμανλής: Έκπτωση 50% σε τρένα και ΚΤΕΛ για τους αναπληρωτές εκπαιδευτικούς\n15:10 - 28 Αυγούστου 2020\nΕκπτώσεις 50% θα έχουν στα εισιτήρια των τρένων και των υπεραστικών λεωφορείων οι αναπληρωτές δάσκαλοι και καθηγητές, εν όψει της νέας σχολικής χρονιάς. Την παροχή εκπτώσεων σε τρένα και ΚΤΕΛ για τους αναπληρωτές εκπαιδευτικούς, που θα…


Ιδού ο ένοικος της Αμφίπολης! | Espresso\nΙδού ο ένοικος της Αμφίπολης!\nΣτον τύμβο Καστά εντοπίστηκαν ο τάφος και ο σκελετός (ύψους 1,80 μέτρων) νεκρού! Διάσπαρτα σιδερένια και χάλκινα καρφιά\nΕφτασε η ώρα για τη μεγάλη αποκάλυψη της ταυτότητας του ενοίκου της Αμφίπολης και του μυστικού τάφου του! Σε μια ιστορική ανακοίνωση που προκάλεσε ρίγη συγκίνησης σε ολόκληρο τον πλανήτη προχώρησε χθες από το Μουσείο της Αμφίπολης η διεπιστημονική ομάδα της αρχαιολόγου Κατερίνας Περιστέρη, γνωστοποιώντας ότι στον τύμβο Καστά, κάτω από το δάπεδο του τρίτου θαλάμου, βρέθηκαν ένας τάφος και ο σκελετός ενός νεκρού. Οπως ανακοινώθηκε, ο μεγάλος κιβωτιόσχημος τάφος, ο οποίος είναι κατασκευασμένος από πωρόλιθους, εντοπίστηκε σε βάθος 1,60 μέτρων. «Οι εξωτερικές διαστάσεις του είναι μήκους 3,23 μέτρων, πλάτους 1,56 μέτρων και σωζόμενου ύψους 1 μέτρου.\nΩστόσο βρέθηκαν κατά την ανασκαφή ορθοστάτες από την ανωδομή του τάφου, που μας επιτρέπουν να θεωρήσουμε ότι το ύψος του έφτανε τουλάχιστον στα 1,80 μ.» αναφέρεται. Εκεί ήταν τοποθετημένο ξύλινο φέρετρο, ενώ στο σημείο οι ανασκαφείς εντόπισαν διάσπαρτα σιδερένια και χάλκινα καρφιά.\nΟσο για τον πολυθρύλητο «ένοικο» του μνημείου, τα οστά του βρέθηκαν τόσο έξω όσο και μέσα από τον τάφο. Κάτι που, σε συνδυασμό με την έλλειψη χρυσών νομισμάτων και αντικειμένων, γεννά ερωτήματα στους επιστήμονες, αφού θα πρέπει να απαντήσουν στο αν τελικά το χέρι των τυμβωρύχων έφτασε μέχρις εκεί.\nΗ κυρία Περιστέρη δίχως να μπορεί να κρατήσει τον ενθουσιασμό της εξέφρασε τη βεβαιότητα ότι ο τάφος ανήκει σε επιφανή Μακεδόνα στρατηγό, απορρίπτοντας ωστόσο -μάλλον κατηγορηματικά- τη θεωρία ότι ανήκει στον Μεγάλο Αλέξανδρο.\nΤην αντίθετη άποψη έχει η διάσημη αρχαιολόγος Ντόροθι Κινγκ, η οποία μέσω των social media διατύπωσε την πεποίθηση ότι στο μνημείο βρίσκεται θαμμένος είτε ο σπουδαίος Ελληνας στρατηλάτης είτε ο αδελφικός φίλος του Ηφαιστίωνας.\nΗ άποψη ότι το ταφικό μνημείο είναι μεγάλης ιστορικής και αρχαιολογικής σημασίας ενισχύεται από το γεγονός ότι για την κατασκευή του χρησιμοποιήθηκε η μεγαλύτερη ποσότητα μαρμάρου που έχει ποτέ… επιστρατευτεί στη Μακεδονία, ενώ το συνολικό ύψος του τύμβου είναι 33 μέτρα! «Είναι μια εξαιρετικά ακριβή κατασκευή, το κόστος της οποίας είναι προφανώς απίθανο να έχει αναληφθεί από ιδιώτη» αναφέρεται. Οπως δείχνουν τα έως τώρα στοιχεία, πρόκειται για μνημείο αφηρωισμένου νεκρού, δηλαδή θνητού με εξέχουσα προσωπικότητα, στον οποίο αποδόθηκαν λατρευτικές τιμές από την κοινωνία.\nΕντυπωσιακά ήταν και τα 500 μαρμάρινα μέλη που εντοπίστηκαν στη γύρω περιοχή του τύμβου ενώ 100 μέλη του περιβόλου, όπως γείσα και ορθοστάτες, ανασύρθηκαν από τη λίμνη Κερκίνη, της οποίας η στάθμη έπεσε προ ημερών.\nΗ συγκλονιστική αποκάλυψη μέσα σε λίγες ώρες έγινε πρώτο θέμα στα μέσα ενημέρωσης παγκοσμίως. «Ο σκελετός θα μπορούσε να λύσει το αίνιγμα του αρχαίου ελληνικού τάφου» ανέφερε η «Washington Post», ενώ κάποια άλλα μέσα έσπευσαν να «δουν» το σενάριο στον τάφο να βρίσκεται ο Μέγας Αλέξανδρος. «Βρήκαν οι αρχαιολόγοι τα απομεινάρια του Μεγάλου Αλέξανδρου; Οστά που ανακαλύφθηκαν σε αρχαίο ελληνικό τάφο μπορεί να έχουν το κλειδί για την επίλυση του μυστηρίου αιώνων» ήταν ο σχετικός τίτλος της «Daily Mail».\nΤο DNA θα δείξει την ταυτότητα\nΜπορεί οι χθεσινές ανακοινώσεις να ξεσήκωσαν κύματα ευφορίας σε επιστήμονες και αρχαιολάτρες, ωστόσο κανείς δεν μπορεί να μιλήσει από τώρα για την ταυτότητα του νεκρού που βρέθηκε θαμμένος στο επιβλητικό ταφικό μνημείο των Σερρών. Την απάντηση στο ερώτημα θα δώσει το εξειδικευμένο επιστημονικό προσωπικό το οποίο θα αναλάβει να εξετάσει ενδελεχώς το γενετικό υλικό που βρέθηκε. Με την έρευνα αυτή οι ειδικοί ευελπιστούν ότι θα μπορέσουν να εξακριβώσουν το φύλο του νεκρού, την ταυτότητα και την ηλικία του.\nΟσοι πάντως περιμένουν να έχουν σύντομα απαντήσεις, θα διαψευστούν. Και αυτό αφού η ανθρωπολογική έρευνα απαιτεί ιδιαίτερα σύνθετες εργαστηριακές εξετάσεις -που θυμίζουν σενάριο της σειράς «CSΙ»- και απαιτούν αρκετό χρόνο για να ολοκληρωθούν. Σε πολλές περιπτώσεις διαρκούν ακόμη και δύο χρόνια.\nΟ Ριχάρδος Γ’\nΑξίζει να υπενθυμιστεί ότι αντίστοιχες ανθρωπολογικές εξετάσεις έχουν χρησιμοποιηθεί κατά κόρον στο εξωτερικό και στην Ελλάδα. Τρανό και σχετικά πρόσφατο παράδειγμα είναι η περίπτωση των οστών που βρέθηκαν σε πάρκινγκ στην πόλη Λέστερ στην κεντρική Αγγλία. Χρειάστηκε να περάσουν δύο χρόνια συστηματικών ερευνών από τη στιγμή που ανακαλύφθηκε ο σκελετός για να ταυτοποιηθεί. Τελικά τα οστά ανήκαν στον βασιλιά της Αγγλίας Ριχάρδο Γ’, ο οποίος πέθανε από τραύματα που υπέστη κατά τη διάρκεια μάχης.\nΗ Περιστέρη στην Αθήνα 29 Νοεμβρίου\nΑν και η πρώτη φάση της αρχαιολογικής έρευνας έχει ολοκληρωθεί, οι ανακοινώσεις δεν προβλέπεται να σταματήσουν. Στις 29 Νοεμβρίου η υπεύθυνη της ανασκαφής και «ψυχή» του εγχειρήματος Κατερίνα Περιστέρη θα αφήσει για λίγο το αρχαιολογικό πεδίο στην Αμφίπολη Σερρών και θα «κατηφορίσει» στην Αθήνα για να παρουσιάσει ενδελεχώς τα πορίσματα των εργασιών. Η διακεκριμένη επιστήμονας θα μιλήσει αναλυτικά για τα αποτελέσματα της ανασκαφικής περιόδου στον λόφο Καστά σε εκδήλωση που θα πραγματοποιηθεί στο αμφιθέατρο του υπουργείου Πολιτισμού. Στις 22 Νοεμβρίου ο υπουργός Πολιτισμού και Αθλητισμού Κων. Τασούλας θα βρεθεί στο Μουσείο της Αμφίπολης για να μιλήσει για τα ευρήματα και να εξηγήσει ποια θα είναι η επόμενη φάση των εργασιών.\nH ΜΑΚΕΔΟΝΙΚΗ γη κρύβει και άλλες εκπλήξεις. Ενας ακόμη τάφος και μάλιστα ασύλητος, όπως υποστηρίζει η ανασκαφέας του Αγγελική Κοτταρίδη, ανακαλύφθηκε στο νεκροταφείο των Αιγών. Λίγο πριν από τα μεσάνυχτα της Τρίτης, η κυρία Κοτταρίδη ανάρτησε δύο φωτογραφίες στη σελίδα της στο facebook από ένα μεταλλικό αγγείο που βρέθηκε στον τάφο εξηγώντας: «Στο νεκροταφείο των τύμβων των Αιγών βρέθηκε ένας αρκετά μεγάλος κτιστός τάφος (κιβωτιόσχημος, όχι ναόσχημος, δηλαδή “μακεδονικός”) που μάλιστα είναι ασύλητος, μια ευχάριστη εξαίρεση, αφού η νεκρόπολη των Αιγών λεηλατήθηκε άγρια από τους Γαλάτες μισθοφόρους του Πύρρου το 276 π.Χ και σπάνια έχουμε την ευκαιρία να βρίσκουμε αδιατάρακτες ταφές. Ο νεκρός είναι ένας άνδρας που πέθανε στα χρόνια του Μεγάλου Αλεξάνδρου (336-323 π.Χ.).\nΥπάρχει ένα ενδιαφέρον σύνολο ταφικών δώρων που, αν όλα πάνε καλά, θα παρουσιαστούν στην πρώτη μεγάλη έκθεση για τα εγκαίνια του νέου μουσείου των Αιγών. Για να πάρετε μια μικρή εντύπωση της εικόνας που αντικρίσαμε σήμερα, μια φωτογραφία με τον κάδο (σκεύος συμποσίου στο οποίο ανακάτευαν τον οίνο με νερό) στη θέση που βρέθηκε, πεσμένος στο δάπεδο του τάφου. Τα διάφορα “σκουπίδια” που φαίνονται γύρω του είναι υπολείμματα από οργανικά υλικά, ξύλα κ.λπ. που σχετίζονται με το ανάκλιντρο του νεκρού… Και μια λεπτομέρεια από τη διακόσμηση του αγγείου για να χαρείτε το εξαιρετικό επίπεδο της μακεδονικής μεταλλουργίας».


Δύο νίκες για την Εθνική U15 - Football Academies\nΑρχική ΕΘΝΙΚΕΣ ΟΜΑΔΕΣ ΕΘΝΙΚΗ ΠΑΙΔΩΝ U17 Δύο νίκες για την Εθνική U15\nΔύο νίκες για την Εθνική U15\nΜε δύο νίκες συνέχισε την πορεία της, η Εθνική μας ομάδα Κ15 στο Διεθνές Ποδοσφαιρικό Τουρνουά “Vlatko Markovits”, που διεξάγεται στην Κροατία.\nΜετά από τις τελευταίες νίκες, το αντιπροσωπευτικό μας συγκρότημα, αναμένει τα αποτελέσματα των υπόλοιπων αγώνων, ώστε να μάθει για ποια θέση θα αγωνιστεί.\nΕθνική Ομάδα Παίδων Κ15 επικράτησε 2-1 της Κορέας στον τρίτο αγώνα της στο Διεθνές Τουρνουά “Vlatko Markovits”, που διεξάγεται στην Κροατία. Σκόρερς των ελληνικών γκολ οι Σμυρλής (64΄) και Καντέλης (70΄).\nΜε γκολ του Πατήρα στο 13΄, που σκοράρει σε δεύτερο συνεχόμενο αγώνα και του Κουτσιά στο 57΄, η Εθνική Ομάδα Παίδων Κ15 επικράτησε 2-0 της αντίστοιχης της Σερβίας στον δεύτερο αγώνα της στο Διεθνές Ποδοσφαιρικό Τουρνουά “Vlatko Markovits”, που διεξάγεται στην Κροατία.\nΤην ήττα με 4-1 από το Μεξικό γνώρισε η Εθνική Ομάδα Παίδων Κ15 στον πρώτο της αγώνα στο Διεθνές Ποδοσφαιρικό Τουρνουά “Vlatko Markovits”, που διεξάγεται στην Κροατία. Σκόρερ του ελληνικού γκολ ο Πατήρας στο 48΄.\nΠροηγούμενο άρθροΕπιστρέφει στην ΑΕΚ, ο Ηλίας Κυριακίδης!\nΕπόμενο άρθροΤο αθλητικό Matrix, που προπονεί το μυαλό του ποδοσφαιριστή!


Η Monaco Telecom προσφέρει πλήρη κάλυψη 5G στο Μονακό\nΠΟΛΙΤΗΣ NEWS, 02/08/2019 (τελευταία ενημέρωση 11:53)\nΟ μέτοχος της epic, Monaco Telecom, ανακοίνωσε στις 9 Ιουλίου την επίτευξη πλήρους κάλυψης 5G στο Πριγκιπάτο του Μονακό, καθιστώντας τον πάροχο τον πρώτο στον κόσμο που παρείχε πλήρη κάλυψη στην επικράτεια μιας χώρας.\nΗ Monaco Telecom έγινε ο πρώτος πάροχος παγκοσμίως που εισήγαγε το δίκτυο 5G, δείχνοντας τη δέσμευσή της να εντάξει το Μονακό στην ψηφιακή εποχή.\nΗ τεχνολογία 5G στο Μονακό αναμένεται να προσφέρει νέες ευκαιρίες σε διάφορους τομείς που διευκολύνουν την καθημερινότητα.\nΟι «έξυπνες» στάσεις λεωφορείων θα παρέχουν δημόσιο Wi-Fi μέσω του δικτύου 5G. Επίσης, σύντομα θα διαθέτουν νέες υπηρεσίες που υποστηρίζονται από περιβαλλοντικούς αισθητήρες.\nΗ Πυροσβεστική Υπηρεσία και οι Υπηρεσίες Έκτακτων Αναγκών του Μονακό σχεδιάζουν να χρησιμοποιήσουν το 5G για την καλύτερη προστασία του πληθυσμού.\nΤο οδηγικά αυτόνομο όχημα που έχει ήδη εισαχθεί στο Μονακό θα ενσωματώσει την τεχνολογία 5G σε μελλοντικές εκδόσεις.\nΓια τις εταιρείες, η ανάπτυξη του 5G ανοίγει το δρόμο για λειτουργίες που θα βοηθήσουν στη δημιουργία νέων αγορών. Για παράδειγμα, η Teale, η οποία ξεκίνησε να συνεργάζεται με το πρόγραμμα νεοφυούς επιχειρηματικότητας του πριγκιπάτου MonacoTech που ειδικεύεται στην έξυπνη διαχείριση κτιρίων, έχει αποδείξει τη συμβολή της τεχνολογίας 5G στον απομακρυσμένο έλεγχο των εγκαταστάσεων για τη βελτίωση της ενεργειακής απόδοσης.\nΗ epic, με την εξαιρετική τεχνογνωσία και υποστήριξη της Monaco Telecom σε σχέση με την τεχνολογία 5G, μπορεί να διαδραματίσει ηγετικό ρόλο στην ανάπτυξη ενός τέτοιου δικτύου στην Κύπρο. Αξιοποιώντας την τεχνογνωσία της Monaco Telecom, η epic είναι σε θέση να φέρει ένα συνεχώς αναπτυσσόμενο δίκτυο 5G και να εδραιωθεί ως ένας από τους μεγαλύτερους παίκτες του δικτύου 5G στην Κύπρο.\nΣήμερα και μετά από μια περίοδο ριζικών αλλαγών, αφού έφτασε στο υπέρτατο σημείο μέσα από την αλλαγή ονόματος, η epic προχωρά με μία υπόσχεση: Εξαιρετικό δίκτυο, εξαιρετική οικονομία.\nΣτο πλαίσιο αυτό, υλοποιεί μια επένδυση άνω των 40 εκατομμυρίων ευρώ, δημιουργώντας ένα εξαιρετικά γρήγορο δίκτυο με 10 φορές μεγαλύτερη χωρητικότητα από ό, τι στο παρελθόν, μέσα σε 1 1/2 χρόνο αντί για τέσσερις όπως είχε αρχικά προγραμματιστεί.\nΣτόχος είναι να αναβαθμιστεί η καθημερινή εμπειρία επικοινωνίας των πελατών ουσιαστικά και πρακτικά, σε προσιτή τιμή και με εξαιρετική εξυπηρέτηση πελατών.\nΣίτι για Κλοπ: «Δεν καταλαβαίνω γιατί ασχολούνται μαζί μας»Μέριλ Στριπ: Θα τιμηθεί στο Φεστιβάλ Κινηματογράφου του Τορόντο\n12:50 ΑΘΛΗΤΙΚΑ - Τα (πολλά) λάθη των ρεφ στην 20ή αγωνιστική σύμφωνα με τον Σάββα


Πόσο γρήγορα περιστρέφεται η Γη; - News In Greece\nΑρχική Τεχνολογία Πόσο γρήγορα περιστρέφεται η Γη;\nΗ Γη κινείται συνεχώς. Όπως ήδη γνωρίζουμε, δεν περιστρέφεται μόνο γύρω από τον ήλιο, αλλά και από τον ίδιο της τον άξονα, σαν μια μπάλα μπάσκετ στην άκρη του δακτύλου ενός παίκτη.\nΠόσο γρήγορα λοιπόν κινείται η Γη; Με άλλα λόγια, πόσο γρήγορα περιστρέφεται γύρω από τον άξονά της και πόσο γρήγορα περιστρέφεται γύρω από τον ήλιο;\nΗ Γη ολοκληρώνει μια περιστροφή στον δικό της άξονα περίπου μία φορά κάθε 24 ώρες (ή, για να είμαστε ακριβείς, κάθε 23 ώρες, 56 λεπτά και 4 δευτερόλεπτα). Η γη έχει περιφέρεια 24.898 μίλια (40.070 χιλιόμετρα), οπότε όταν διαιρείται η απόσταση με το χρόνο, αυτό σημαίνει ότι ο πλανήτης περιστρέφεται με 1.670 χιλιόμετρα ανά ώρα (1.037 μίλια / ώρα).\nΠαράλληλα, η Γη περιστρέφεται γύρω από τον ήλιο με ταχύτητα περίπου 110.000 χιλιόμετρα ανά ώρα (67.000 μίλια/ώρα), σύμφωνα με το «Ask an Astronomer», ένα blog που διευθύνεται από αστρονόμους στο Πανεπιστήμιο Cornell της Νέας Υόρκης. Οι επιστήμονες γνωρίζουν ότι λαμβάνοντας την απόσταση που ταξιδεύει η Γη γύρω από τον ήλιο και διαιρώντας τη με το χρονικό διάστημα, αυτό αρκεί για να ολοκληρωθεί μια τροχιά (περίπου 365 ημέρες)\nΤο «Ask an Astronomer» εξηγεί τα μαθηματικά: Για να υπολογίσουν την απόσταση της Γης γύρω από τον ήλιο, αυτό που πρέπει να κάνουν όλοι οι επιστήμονες είναι να προσδιορίσουν την περιφέρεια ενός κύκλου. Γνωρίζουμε ότι η Γη απέχει, κατά μέσο όρο, περίπου 93 εκατομμύρια μίλια (149,6 εκατομμύρια χλμ.) από τον ήλιο και γνωρίζουμε ότι ταξιδεύει σε ένα γενικά κυκλικό μονοπάτι (είναι στην πραγματικότητα πιο ελλειπτικό, αλλά είναι πιο απλό να γίνει αυτή η εξίσωση με κύκλο). Αυτή η απόσταση μεταξύ του ήλιου και της Γης είναι η ακτίνα του κύκλου. Για να αποκτήσετε την περιφέρεια αυτού του κύκλου, η εξίσωση είναι ακτίνα 2 * π *ακτίνα ή 2 * 3,14 * 93 εκατομμύρια μίλια. Μόλις υπολογιστεί η περιφέρεια (η απόσταση της Γης γύρω από τον ήλιο σε μία τροχιά), μπορεί να προσδιοριστεί η τροχιακή της ταχύτητα.\nΠροηγούμενο άρθροΒίντεο-σοκ στην Τουρκία: Γυναίκα δέχτηκε επίθεση με σπασμένο ποτήρι από τον πρώην της\nΕπόμενο άρθροΤσαβούσογλου για Συνθήκη Μοντρέ: Σε ισχύ και μετά την διώρυγα «Κωνσταντινούπολη»\nΣυμβούλιο Κορυφής μέσω τηλεδιάσκεψης – Μέτρα για την αντιμετώπιση του κορωνοϊού


Ταπετσαρίες και διακόσμηση - Φωτογραφικό υλικό από την εταιρία Rasch | Vector Brands\n09 Αυγ Διακόσμηση με ταπετσαρίες\nPosted at 17:35h in info and tips, rasch\tby\tadmin\nΟι ταπετσαρίες είναι χάρτινα ή υφασμάτινα φύλλα με εκτυπωμένα σχέδια, για την διακόσμηση των τοίχων σε σπίτια ή γραφεία. Οι ταπετσαρίες δεν είναι θεωρούνται απαραίτητο στοιχείο διακόσμησης αλλά είναι μία βασική μέθοδος για να εμπλουτίσετε το στυλ, την ατμόσφαιρα και το χρώμα ενός δωματίου. Λέγεται ότι η χρήση τους ξεκίνησε μόλις τον 14ο αιώνα στην Κίνα και μετέπειτα στις αρχές του 19ου αιώνα για την διακόσμηση δωματίων στην Γαλλία. Στις μέρες μας υπάρχουν άπειροι συνδυασμοί από ταπετσαρίες και η επιλογή τους μπορεί να επηρεάσει αρκετά το στυλ ενός δωματίου.\nΧωρίς να χρειάζεται να ξοδέψετε αρκετά χρήματα σε ακριβούς πίνακες ή φωτιστικά, με τις ταπετσαρίες μπορείτε να μεγαλώσετε οπτικά τον χώρο σας, να τον κάνετε να φαίνεται πιο φωτεινός και ζεστός ή να προσθέσετε ένα κλασσικό στυλ στο δωμάτιο σας.\nΟι ταπετσαρίες πολλές φορές χρησιμοποιούνται και για την διακόσμηση παιδικών δωματίων με αποχρώσεις του ροζ ή του γαλάζιου ανάλογα το φύλο του παιδιού. Επίσης τις χρησιμοποιούμε και για να καλύψουμε παλιές ντουλάπες ή πόρτες χωρίς να χρειάζεται να τις αντικαταστήσουμε λόγω παλαιότητας.\nΕάν επιθυμείτε να δημιουργήσετε ένα δωμάτιο με πολύ πράσινο για να σας ηρεμεί, υπάρχουν διαθέσιμα πολλά εκτυπωμένα σχέδια από φύλλα ή λουλούδια που σας δίνουν την εντύπωση ότι βρίσκεστε σε έναν καταπράσινο κήπο.\nΠολλές φορές οι ταπετσαρίες χρησιμοποιούνται και για να δώσουν έμφαση σε αντικείμενα ή σημεία του σπιτιού. Χρησιμοποιήστε τις στο υπνοδωμάτιο στον τοίχο που βρίσκεται στο προσκέφαλο του κρεβατιού ή στον τοίχο που περιβάλει το τζάκι του σαλονιού. Επίσης τα τελευταία χρόνια η σύγχρονη διακόσμηση περιλαμβάνει και ντύσιμο με ταπετσαρία στο ταβάνι.\nΗ εταιρία Rasch διαθέτει μεγάλη γκάμα από ταπετσαρίες για όλα τα είδη διακόσμησης και θεωρείται από τις πρωτοπόρες εταιρίες κατασκευής ταπετσαριών παγκοσμίως. Όλα τα προϊόντα της είναι φιλικά προς το περιβάλλον και ιδανικά για διακόσμηση εσωτερικών χώρων για οικίες ή γραφεία.


Ώρα για αλλαγή σελίδας: Τόπο στα… νιάτα, εμπιστοσύνη και επένδυση στα νέα παιδιά! - PRESSARIS\nΜπορεί η φετινή σεζόν να μην έχει ολοκληρωθεί ακόμα, αλλά ο τρόπος με τον οποίο αντιμετωπίζονται οι τελευταίοι αγώνες από την ομάδα καταδεικνύουν πως άπαντες κοιτούν… την επόμενη μέρα, όπου επιβάλλεται να υπάρξει αλλαγή σελίδας.\nΜια μέρα που σαφώς δεν θα είναι εύκολη για την ΚΑΕ Άρης, όπως δεν υπήρξε καμία τέτοια μέρα τα τελευταία πέντε χρόνια. Τα 250.000 ευρώ που εισέπραξαν οι «κιτρινόμαυροι», όπως και κάθε ΚΑΕ της Basket League, από τη φορολόγηση των κερδών των στοιχηματικών εταιρειών, είναι μια πολύ βαθιά οικονομική ανάσα για να τακτοποιηθούν παλιές και φετινές οφειλές.\nΑυτό που πρωτίστως πρέπει να προχωρήσει η διοίκηση είναι η άρση του ban από τη FIBA με τον διακανονισμό των χρωστούμενων, ούτως ώστε να μπορέσει να υλοποιηθεί ο σχεδιασμός της επόμενης σεζόν με ελεύθερες μεταγραφές από παντού, όπως κάνουν εξάλλου οι περισσότερες ομάδες στον κόσμο.\nΜια σεζόν που ο Άρης θα πρέπει να γυρίσει σελίδα στο αγωνιστικό κομμάτι. Χρειάζεται ανανέωση στο ρόστερ και εμπιστοσύνη-επένδυση στα νέα του παιδιά και στον ελληνικό κορμό. Φλιώνης, Κουζέλογλου, Σλαφτσάκης, Σιδηροηλίας και Νετζήπογλου πρέπει να πάρουν περισσότερο χώρο και χρόνο -κερδίζοντάς τον φυσικά με σκληρή δουλειά στο γήπεδο- και με την πλαισίωση μερικών έμπειρων Ελλήνων και ξένων παικτών να δημιουργηθεί κάτι νέο, φρέσκο, που θα δώσει και μεγαλύτερο κίνητρο στον κόσμο για να ενισχύσει ακόμα πιο πολύ την ομάδα.\nΑυτή η κατεύθυνση μάλιστα, με νέα παιδιά στο ρόστερ, βρίσκεται στα σπάργανα των ιδεών των ανθρώπων της ομάδας που αναζητούν κάτι διαφορετικό από τις δύο πιο πρόσφατες σεζόν. Σαφώς ένα τέτοιο πλάνο δεν προοικονομεί, ούτε εγγυάται την αγωνιστική επιτυχία αυτού του εγχειρήματος, όμως είναι δεδομένο πως οι φίλοι του Άρη θέλουν να δουν, έστω και στο βάθος του τούνελ, να παρουσιαστεί ένα φωτεινό όραμα για τα επόμενα χρόνια.\nΣΧΕΤΙΚΑΚΑΕ Άρης, Κουζέλογλου, νετζηπογλου, Σιδηροηλίας, Σλαφτσάκης, Φλιώνης\nΑνακοινώνει αποστολή ο Μάντζιος, με επιστροφές-απουσίες, αλλά και με αποφασιστικότητα για τη νίκη!\nΛιάπης: «Ο Άρης βρίσκεται σε πολύ καλή φόρμα»


80s_born_and_bred replied to bambinella 100's θέμα in Ξένο Σινεμά\n80s_born_and_bred replied to 80s_born_and_bred's θέμα in Αθλητισμός\nΑριαδνη συμφωνω μαζι σου οτι η υπερβολικη εμφαση στον λανθανοντα ερωτισμο μεταξυ των δυο γυναικων ειναι παραπλανητικη. Το Περσονα δεν επιδεχεται καθολικων ερμηνειων και γι’αυτο ακριβως νομιζω οτι θα παραμεινει ενα διαχρονικο εργο. Για μενα προσωπικα αποτελει μια πολυ ιδιομορφη ταινια τρομου και οταν την ειχα δει πριν απο χρονια στο BFI σε μια ρετροσπεκτιβα για τον Μπεργκμαν ειχε προηγηθει μια ενδιαφερουσα συζητηση οπου αναφερθηκε ευστοχα οτι η σχεση θυμιζει εκεινη αναμεσα σε ενα συναισθηματικο βαμπιρ (η ηθοποιος Ελιζαμπετ) και το θυμα της (τη νοσοκομα Αλμα). Οι σιωπες της Ελιζαμπετ ειναι σκετο βασανιστηριο για την Αλμα, και την οδηγουν σε μια επωδυνη ενδοσκοπηση που καταληγει, εστω προσωρινα, στον κατακερματισμο της προσωπικοτητας της και στην απολυτη ταυτιση της με την Ελιζαμπετ. Η γοητεια του αφηγηματος αυξανεται κι απο αλλα συμπληρωματικα στοιχεια: την ατονάλ μουσικη, το πειραματικης υφης μονταζ, το μινιμαλιστικο διαλογο, το ασπρομαυρο, κλπ. που κανουν την ταινια απλα αριστουργηματικη. (φωτ: οταν τα δυο προσωπα γινονται ενα)\nΠολυ σωστα, το ειχα ξεχασει! Στην τουρνέ της Γερμανίας το 1965 , ο Μίμης Παπαϊωάννου απέκτησε φιλικές σχέσεις με τον Στέλιο Καζαντζίδη και τον Χρήστο Νικολόπουλο . Για να γεμίσουν τον χρόνο τους έκαναν διάφορες συζητήσεις γα την κοινή αγάπη τους , την ΑΕΚ . Σε μια από αυτές ο Χρήστος Νικολόπουλος γέννησε την ιδέα της δημιουργίας ενός ύμνου για την Ένωση . Αυτή η ιδέα υλοποιήθηκε το 1971 , όταν ο Μίμης Παπαϊωάννου μαζί με την υπόλοιπη ομάδα της ΑΕΚ πήγαν στα μπουζούκια να γιορτάσουν την κατάκτηση του πρωταθλήματος. Εκεί αναζωπυρώθηκε η ιδέα του ύμνου από τον Χρήστο Νικολόπουλου , ο οποίος εμφανίζονταν στο μαγαζί . Έτσι ο Μίμης Παπαϊωάννου μαζί με τους Στέλιο Καζαντζίδη και τον Χρήστο Νικολόπουλο πήγαν στον γνωστό στιχουργό και συνθέτη Χρήστο Κολοκοτρώνη , για να του ζητήσουν να γράψει στίχους πάνω στην μουσική που είχε γράψει ο Νικολόπουλος με την βοήθεια του Στέλιου Καζαντζίδη (δεν κάνει την «δεύτερη φωνή» στον ύμνο ) . Ώστε να τραγουδήσει αυτήν την σύνθεση ο Μίμης Παπαϊωάννου . Στους πρώτους 4 μήνες κυκλοφορίας του δίσκου πουλήθηκαν 50.000 αντίτυπα , με τα έσοδα να φτάνουν 20.000 δραχμές . Αξίζει να σημειωθεί ότι ο τότε μισθός του Μίμη Παπαϊωάννου στην ΑΕΚ ήταν 3.000 δραχμές . Ενώ στις μέρες μας έχει ξεπεράσει της 200.000 πωλήσεις . Ο δίσκος αυτός από την μια μεριά είχε τον ύμνο της ΑΕΚ και από την άλλη ένα λαϊκό τραγούδι αποτελούμενο από του ιδίους συντελεστές με τον ύμνο , με τίτλο «Μες στην φωτιά μου» . Στον δίσκο έγινε και η σχετική προώθηση . Για παράδειγμα , το Σεπτέμβρη του 1971 η ΑΕΚ μετέβη στο Μιλάνο για έναν ευρωπαϊκό αγώνα με την Ίντερ . Η τότε αποστολή της ΑΕΚ πήρε μαζί της 40 δίσκους του ύμνου, για να τους δωρίσει στους Ιταλούς . Αυτό είχε ως αποτέλεσμα ότι ο Τζιακίντο Φακέτι σε μια πρόσφατη επίσκεψη του στην χώρα μας , να ρωτήσει τον Μίμη Παπαϊωάννου αν τραγουδάει ακόμα .\n80s_born_and_bred started following Ουγγρικά παραμύθια - Magyar ne'pmese'k (1978) and Αθλητές στο πάλκο January 18\n80s_born_and_bred posted ένα θέμα in Αθλητισμός\nΟποιος παρακολουθει οποιοδηποτε απο τα ομαδικα αθληματα ξερει οτι μετα απο ενα πρωταθλημα (η ακομα κι ενα μεγαλο ντερμπυ..) οι νικητες συνηθως καταληγουν σε καποιο μαγαζι να πετανε λουλουδια και να τραγουδανε στους ρυθμους καποιου λαϊκου ασματος. Αν δεν βλεπαμε τον ΠΑΟ του Μποντιρογκα να γιορταζει στον Λεπά ή τον Ιβκοβιτς να τα πινει στον Ρεμο, ηταν σαν να μην ειχε τελειωσει το πρωταθλημα! Μια ιδιαιτερα καλτ κατηγορια αυτου του ειδους ειναι οι περιπτωσεις οπου παικτες πιανουν το μικροφωνο και τραγουδουν.. ειτε, οπως προσφατα, για χαρη του αγ. Βαλεντινου, ειτε την απιστευτη μουσικη συναντηση το 1993 αναμεσα στους παικτες της «SATO Αρης» (Γιαννακη, Σουμποτιτς, Αγγελιδη, Ιωαννου κ.ά.) και του Σακη Ρουβα, του Πασχαλη, της Γαρμπη και της Μαντως!Αποκορυφωμα: το κομματι που ραπαρουν (θυμιζω: ειναι οι ημερες του Ice Ice Baby...) ο Τζ. Τζ. Αντερσον και συγχωρεμένος ο Ρόι Ταρπλει. (Ενα ενδιαφερον ερωτημα ειναι γιατι στο βιντεοκλιπ εμφανιζεται και ο Γκαλης, μολονοτι ειχε μετακομισει απο καιρο πλεον στον ΠΑΟ..) Το τραγουδι συμπεριληφθηκε σε εναν ειδικο δισκο που κυκλοφορησε ο Αρης πριν απο τον επεισοδιακο (νικηφορο) τελικο με την Εφες Πιλσεν στο Τορινο. Τα εσοδα πηγαν στον αγωνα κατα των ναρκωτικων. Απ´ο,τι διαβαζω, η διοικηση του Αρη προσπαθησε τοτε να συμπεριλαβει στην τιμη των εισιτηριων για τη μεταβαση των οπαδων στο Τορινο & 5.000 δρχ επιπλεον για την αγορα του αλμπουμ, αλλα εφαγε κραξιμο οποτε τελικα δεν το εκανε. Τι λετε, εσεις θα δινατε 5.000 (περιπου 15 ευρω σημερινα) για το δισκο αυτο; Πρεπει να υπαρχει πολυ ωραιο υλικο (φωτο & audio) με παραφωνους παικτες στα 80s και 90s να τραγουδουν ή απλα να διασκεδαζουν σε κεντρα μετα απο μεγαλους αγωνες!\n80s_born_and_bred replied to electricchurch's θέμα in Τρόφιμα / Ποτά\nΕπειδη η Πιτσα Παρκ στη Ν. Ερυθραια ειναι αγαπημενη και παρα το οτι εχει ηδη αναφερθει, αντιγραφω ενα αποσπασμα απο σχετικο αρθρο που βρηκα ονλαιν για το θεμα (μαζι με μια φωτο απο το κλασικο - κραυγαζει 80s! 😊 - χαρτονενιο κουτι τους). Φετος κλεινει 40 χρονια λειτουργιας! ΥΓ- Εδω (27:20 - 29:16) θα δειτε μια σκηνη με τον Βεγγο να τρωει στην Πιτσα Παρκ το 1980, τον πρωτο χρονο λειτουργιας της δηλαδη, στην ταινια «Ο παλαβος κοσμος του Θαναση». Θυμάστε (οι παλαιότεροι ίσως) μία εποχή που οι πιτσαρίες ήταν συνοικιακές, και όχι καταστήματα ή franchise πολυεθνικών, 9 φορές στις 10 ονομάζονταν Portofino, και τα πιο δημοφιλή συστατικά τους δεν ήταν το καλαμπόκι, ο ανανάς και η barbeque sauce, αλλά η πιπεριά, το μπέικον, άντε και το σουτζούκι;... Μη με παρεξηγήσετε, είμαι πολύ καλός πελάτης των μεγάλων pizza chains στην Ελλάδα, όπως έχω υπάρξει και σε Αγγλία, Αμερική και άλλα σημεία του πλανήτη. Όταν όμως έχω επιλογή, η νοσταλγική γεύση της "Ελληνικής" πίτσας είναι για μένα μονόδρομος.Μετά από αυτή την μακρόσυρτη εισαγωγή λοιπόν, σας παρουσιάζω την Pizza Park στη Νέα Ερυθραία. Το περιβάλλον, οι συσκευασίες, αλλά πάνω από όλα η γεύση, μοιάζουν να έχουν γυρίσει από τα παιδικά μου χρόνια. Κάθε παραγγελία είναι, όπως θα λέγαμε στα μέρη μου, και ένα trip down memory lane...Στην Pizza Park αξίζει να παραγγείλετε την κλασσική πια πίτσα ζαμπόν-πιπεριά, αλλά και την απόλυτη "σπέσιαλ", μία από τις διάφορες μακαρονάδες που ψήνονται (όπως τότε) στο φούρνο, αλλά και μία χορταστική σαλάτα (προσωπική αδυναμία - ποια άλλη; - η σεφ). Αν κατοικείτε στην ευρύτερη περιοχή γύρω από τη Νέα Ερυθραία, κάντε απόψε μία παραγγελία και θα με θυμηθείτε. Με Lakers εναντίον Celtics στην τηλεόραση, θα αισθανθείτε σαν να ταξιδέψατε πίσω στον χρόνο, στην τελευταία φορά που οι δύο αιώνιοι αντίπαλοι είχαν βρεθεί αντιμέτωποι σε τελικό - δεν θυμάμαι πότε ακριβώς ήταν, το σίγουρο όμως είναι ότι είχα πολύ περισσότερα μαλλιά απ' όσα έχω σήμερα.\n80s_born_and_bred replied to krios's θέμα in Επαγγέλματα / Πρόσωπα - Φυσιογνωμίες\nΛοιπον στο Μετς οπου μενω πριν απο τρεις περιπου βδομαδες συνεβη κατι το οποιο ειλικρινα δεν ειχα ξαναδει: βγηκε να πουλησει την πραματεια του ενας πλανοδιος ιχθυοπωλης! Διαβασα οτι αρκετοι που εργάζονται στην Ιχθυόσκαλα ή είναι αλιεργάτες δεν πληρωνονται παντα σε χρημα. Οι εργοδότες τους, τους δίνουν μερικά τελάρα με ψάρια και έτσι βγαίνουν χυμα στις γειτονιες για να τα "ξεφορτωθουν". Δεν ξερω τι ισχυε στη συγκεκριμενη περιπτωση, αλλα υποσχομαι οτι την επομενη φορα θα βγαλω φωτο! Για την ωρα, ιδου μια "αρχαια" φωτο που βρηκα απο εναν πλανοδιο ιχθυοπωλη στα Γιαννενα.\n80s_born_and_bred posted ένα θέμα in Επαγγέλματα / Πρόσωπα - Φυσιογνωμίες\nΠροσφατα εγινα γειτονας του 85χρονου, πλεον, κ. Μπακογιαννοπουλου και πραγματικα νομιζω ειναι δυσκολο να βρει κανεις στις μερες μας να περικλειεται μεσα σε εναν ανθρωπο τοσο ισχυρο το αισθημα του χθες μεσα στο σημερα --του retro δηλαδη, με την πιο ομορφη και αγνη του σημασια. Κορυφαια τηλεοπτικη μορφη της δεκαετιας του 70 και του 80, ειναι ενας ανθρωπος με ηθος παλαιας κοπης, βαθια καλλιεργημενος, που διακατεχεται απο μια ανεπιτηδευτη αγωνια να σου επικοινωνησει το παθος του για τον κινηματογραφο. Νομιζω του οφειλουμε καποιες σκορπιες αναμνησεις και συνδεσμους εν ειδει tribute στην αξιοπρεπεστατη παρουσια του. Ξεκινω με μια συνεντευξη απο το 2011. --------------------------------------------------------------------- «Ο άνθρωπος γερνά μόνο, όταν πάψει να ξαφνιάζεται και να θαυμάζει» Η φωνή του Γιάννη Μπακογιαννόπουλου, του σημαντικότερου κριτικού κινηματογράφου, είναι συνδεδεμένα στη συνείδησή μας με το σινεμά στην τηλεόραση. Είναι ο άνθρωπος που μέσα από την μικρή οθόνη της Ελληνικής Τηλεόρασης, για ένα τέταρτο του αιώνα, μάς σύστηνε με αριστουργήματα του παγκόσμιου κινηματογράφου. Παλιός κι αγαπημένος φίλος του Φεστιβάλ Δράμας, το γνωρίζει καλά από την εποχή που διαμορφωνόταν θεσμικά –υπήρξε μέλος του διοικητικού συμβουλίου του ως εκπρόσωπος του υπουργείου Πολιτισμού από το 1993 έως το 2004. Φέτος ο αγαπημένος των απανταχού Ελλήνων σινεφίλ, ήταν ο Πρόεδρος της Κριτικής Επιτροπής του 17ου Διεθνούς Φεστιβάλ Ταινιών Μικρού Μήκους Δράμας. Η συζήτηση που ακολουθεί ξεκίνησε από μια γλυκιά προσωπική του αναδρομή… -Θυμάστε την πρώτη ταινία που είδατε; Την πρώτη φορά που πήγατε σινεμά; Η πρώτη ταινία που θυμάμαι είναι ένα κλασσικό χολιγουντιανό έργο, «Οι λογχοφόροι της Βεγγάλης», του Χένρι Χαθαγουέι που παίζει ο Γκάρι Κούπερ. Ένα αποικιοκρατικό φιλμ στην Ινδία με τους καλούς Άγγλους και τους κακούς άλλους που τους επιτίθενται βέβαια…. Ήταν ακριβώς πριν από τον 2ο Παγκόσμιο πόλεμο η εποχή που το είδα. Ήμουν τεσσάρων χρονών και ήμασταν διακοπές στη Αιδηψό με τους γονείς μου. Μ’ είχαν βάλει για ύπνο, γιατί θα βγαίνανε, ενώ εμφανίστηκαν κάποια μεγαλύτερα ξαδέρφια μου που θα πηγαίνανε σε ένα θερινό σινεμά εκεί δίπλα. Με ρώτησαν αν θέλω να πάω μαζί τους κι εγώ τους είπα ότι θέλω, μωρό ήμουνα. Με ντύσανε και έτσι λαθραία με πήραν μαζί τους… Πριν τελειώσει όμως η ταινία εμφανίστηκαν οι γονείς μου… Ήταν τόσο ισχυρή η εντύπωση να βλέπω αυτούς που ήταν αρματοφόροι, με άλογα και με λόγχες που το θυμάμαι. Ήταν μια περιπέτεια μαγική! Τη ξαναείδα μάλιστα πρόσφατα, τώρα που κατεβάζουμε ταινίες από το διαδίκτυο, γιατί δεν την είχα ξανασυναντήσει πουθενά αλλού εδώ, όλα αυτά τα χρόνια. Είναι μια ωραία ταινία από αυτές τις αθώες περιπέτειες του παρελθόντος. Μια classic adventure ταινία, από τις καλύτερες του Χένρι Χαθαγουέι. Πριν έρθετε στη Δράμα, ποια ήταν η τελευταία ταινία που είδατε; Ήταν την προηγούμενη βδομάδα που είδα μια ταινία πολύ απογοητευτική, τη «Μελαγχολία» του Λανς Φον Τριερ. Είδα όμως και στην Ταινιοθήκη το «Peripheric» («Στις παρυφές»), αυτή τη πολύ καλή ρουμάνικη ταινία. -Τι σημαίνει για σας το σινεμά; Το σινεμά είναι μια σύνθεση των τεχνών, μια τέχνη η οποία εμπεριέχει μέσα την παράδοση, τη μορφολογία και τη δυναμική όλων των τεχνών κι αυτό είναι και η μεγάλη του αρετή. Αγαπώ πολύ τη μουσική, αγαπώ τη λογοτεχνία, αλλά πιο πολύ αγαπώ το σινεμά για αυτό ακριβώς το λόγο. Είναι μια τέχνη η οποία έχει συλλαμβάνει πολυσυλλεκτικά όλες τις τέχνες και τους δίνει μια καινούρια σφραγίδα. Μ’ αυτόν το τρόπο νομίζω ότι εκφράζει και την εποχή μας σήμερα. –Αναφέρεστε γενικά στο οπτικοαουστικό μέσο; Ναι, εννοώ, γενικά, την οπτικοαουστική έκφραση. Με το οπτικοαουστικό σύστημα το οποίο υπάρχει πια σε κάθε κινητό τηλέφωνο, ο καθένας μας είναι εν δυνάμει κινηματογραφιστής. Βέβαια δε σημαίνει ότι γίνεται και καλλιτέχνης, αλλά μαθαίνει τη γλώσσα του κινηματογράφου. Έτσι το σινεμά σήμερα είναι κυρίαρχο στη ζωή μας. Είναι θα ‘λεγα, για την έκφραση των νεότερων ανθρώπων, σε προνομιακή -και συχνά λίγο βάρβαρα επιβλητική- θέση απέναντι στο λόγο και απέναντι στη γραφή. -Το βρίσκεται επικίνδυνο αυτό; Είναι σχεδόν επικίνδυνο από μια πλευρά. Απ’ τη άλλη πλευρά είναι θαυμαστό γιατί όπως είπαμε είναι μια σύνδεση που έχει τα πάντα μέσα της, άρα έχει και τεράστια δυνατότητα να εκφράσουμε κατά κάποιον τρόπο τα πάντα. Το κακό είναι όμως ότι παρόλα αυτά δειλιάζουμε οι άνθρωποι από έναν κακό ενδόμυχο φόβο. Δεν εκφράζουμε τις πραγματικές δυνατότητες του κινηματογράφου. Το μικραίνουμε σαν να είναι μια μικρή ψυχαγωγιούλα, σηματάκια επικοινωνίας ενώ μπορεί να είναι καταπληκτικά πράγματα. -Πως προσδιορίζετε τον φόβο στον οποίο αναφέρεστε; Δεν είναι συγκεκριμένος φόβος, είναι ο φόβος του μεγάλου που δεν μπορούμε να πιάσουμε και το θέτουμε στα μέτρα μας τα τελείως απλά και καθημερινά για να μπορέσουμε να το κουμαντάρουμε ευκολότερα. Ο άνθρωπος είναι αδύναμος απέναντι στο σύμπαν, δεν είναι; Στο συμπαν γύρω του, αλλά και στο σύμπαν μέσα του. Φοβάται να εκτεθεί. Κι επειδή φοβάται και τα μέσα με τα οποία θα μπορούσε να εκφραστεί, τα μικραίνει. Αντίθετα, ο δημιουργός πρέπει να ανοίγεται σε απέραντες θάλασσες, όπως τον Κολόμβο που μ΄ένα καρυδότσουφλο πήγαινε για την Ινδία και έφτασε στη Αμερική χωρίς να ξέρει τίποτα. Από την πρώτη στιγμή αυτό είναι η περιπέτεια του ανθρώπου. Αλλά δεν μπορεί να το κάνει όμως όταν φοβάται… – Μια αναζήτηση σε απέραντες άγνωστες θάλασσες είναι το σινεμά; Φυσικά. Όπως όταν ξεκινάς ένα ταξίδι και αρχίζεις να προχωρείς σε ένα χώρο που είναι εντελώς άγνωστος, κουβαλώντας όμως τον εαυτό σου, άμα είσαι ανοιχτός, αφομοιώνεις και εξισορροπείς, παίρνεις και, δίνεις αν θέλει κάποιος άλλος κάτι από σένα, προχωρείς παρακάτω. Είναι μ΄άλλα λόγια είναι η επικοινωνία με τους ανθρώπους, με τα γεγονότα, με τα πράγματα… Το σινεμα είναι ο κόσμος όλος. -Υπηρετείτε το σινεμά περισσότερα από 50 χρόνια, είστε ένας ακέραιος επαγγελματίας αλλά και φανερά ένας ακούραστος εραστής του. Μιλάτε με ενθουσιασμό μικρού παιδιού… Μακάρι να είναι έτσι… Αυτό θα ήταν ιδανικό… Η παιδική ηλικία, είναι η ώρα που προσλαμβάνουμε τον κόσμο, τον ρουφάμε σαν σφουγγάρι. Μακάρι να μπορείς να κρατήσεις κάτι από αυτή την παιδικότητα σου μέχρι να γεράσεις. Ο άνθρωπος αρχίζει να πεθαίνει από την ώρα που μέσα του δεν είναι έτοιμος να συναντήσει το καινούριο. Να ξαφνιαστεί και να θαυμάσει, να αφομοιώσει και να χαρεί το καινούργιο. Αλλά είναι φορές που φοβόμαστε και κλεινόμαστε… Πολλές φορές οι νεότεροι μας κατηγορούν εμάς τους παλιότερους, ότι είμαστε κολλημένοι, ότι δεν μπορούμε να συλλάβουμε το καινούριο. –Έχουν δίκιο; Μπορεί και να ‘χουν δίκιο, μπορεί και άδικο αλλά, πολλές φορές, απλώς προσπαθούν να καλύψουν τις αδυναμίες τους. Εσύ εφαρμόζεις τις αρχές που ισχύουν πάντοτε στην τέχνη, ενώ εκείνοι επειδή θέλουν να τις αρνηθούν, κατηγορούν εσένα ότι εφαρμόζεις παλιές αρχές. Είναι όπως και στη ζωή, στις σχέσεις παιδιών και γονιών, στη κοινωνία, στην πολιτική. Παιχνίδι ανοιχτό που παίζεται συνέχεια. -Πόσες ταινίες έχετε δει συνολικά μέχρι σήμερα; Μπορεί και να είναι 20.000… Δεν τις έχω μετρήσει. Βλέπω πάρα πολλές ταινίες και σε DVD. Θα έλεγα μάλιστα ότι οι πιο πολλές που βλέπω είναι σε DVD. Είναι ένας τεράστιος χώρος, απίστευτου πλούτου. Πρώτον, βλέπω ταινίες απ’ όλο τον κόσμο οι οποίες δεν ήρθαν ή δεν θα έρθουν ποτέ εδώ -γιατί στην Ελλάδα βλέπουμε έναν ορισμένο κύκλο ταινιών στις αίθουσες… Φοβάμαι ότι ίσως είναι το 50% απ’ αυτές. Πολλές και σημαντικές ταινίες. Ιδίως από την περιφέρεια. Η περιφέρεια είναι αυτή που γεννάει την τέχνη του κινηματογράφου όχι οι μεγάλες μητροπόλεις, αυτές είναι μισονεκρωμένες πια. Η Κορέα, το Ιράκ το Χονγκ Κονγκ, η Κίνα, μάς έχουν δώσει νέα ρεύματα αυτά τα χρόνια. -Πέρα από την ποικιλία και την ευκολία, το DVD θεωρείτε ότι προσφέρει και κάτι παραπάνω στη τέχνη του σινεμά; Η εξέλιξη της τεχνολογίας με το DVD, καταρχήν σου φέρνει το παγκόσμιο σινεμα κοντά σου. Ανά πάσα στιγμή το βλέπεις, το ξαναβλέπεις, το συγκρίνεις με κάποιο άλλο, όπως κάνεις και με ένα βιβλίο. Η λογοτεχνία γι’ αυτό ήταν πάντοτε μπροστά. Γιατί είχες την άμεση δυνατότητα της συνεχούς σύγκρισης και μελέτης. Το σινεμα αρχίζει και γίνεται πλέον ένα αντικείμενο συνεχούς μελέτης. Επίσης, όλο το κλασσικό σινεμά ξανάρχεται στα χέρια μας όπως έρχεται και η κλασσική λογοτεχνία. Έχω ξαναδεί τώρα ταινίες που είδα μια φορά στη ζωή μου όταν ήμουν στη Γαλλία το ’56. Συχνά, μάλιστα, μπορείς πια να ξαναδείς μια τέτοια ταινία, αποκαταστημένη. Έχουμε πλέον εξαιρετικές νέες κόπιες που έχουν αποκαταστήσει κλασσικές ταινίες με τρόπο θαυμαστό. Πριν από λίγο καιρό παίχτηκε το Metropolis του Λανγκ για πολλοστή φορά. Ήταν η 5η ή 6η αποκατάσταση της ταινίας. Όταν την είδα εγώ πρώτη φορά ήταν λιγότερο από 100 λεπτά και τώρα είναι 160 υπέροχα λεπτά! Μια ταινία του 1925… Είναι η αρχή της πραγματικής επικοινωνίας με τον κόσμο του κινηματογράφου. -Κατά τη γνώμη σας, οι νέοι κινηματογραφιστές αξιοποιούν γόνιμα τα επιτεύγματα της τεχνολογίας; Οι νέοι Έλληνες κινηματογραφιστές είναι πολύ ενήμεροι στα καινούρια μέσα και δουλεύουνε με αυτούς τους τρόπους με μεγάλη ευκολία. Ο Φραντζής γύρισε την τελευταία του ταινία, το μεγαλύτερο μέρος της δηλαδή, με το κινητό του τηλέφωνο. Ενώ είμαστε σε εποχή κρίσης και το κράτος δε δίνει λεφτά στο σινεμα, έχουμε παρά πολλές ταινίες που γυρίζονται. Και μικρού μήκους αλλά και μεγάλου μήκους. Χρησιμοποιείται κατά πολύ το νέο μέσο και για το λόγο μάλιστα ότι κατεβάζει το κόστος. – Πιστεύετε ότι μπορεί να κρύβει κινδύνους αυτή η ευκολία; Κάθε κίνηση ανθρώπινη έχει και το θετικό της και το αρνητικό της. Όπως ατροφούν τα ποδιά σου εάν έχεις ένα αυτοκίνητο και πηγαίνεις καταπληκτικά και γρήγορα εκεί που θέλεις μόνο μ’ αυτό, έτσι είναι και με την κάμερα. Αν έχεις την κάμερα του κινητού σου και τραβάς τα πάντα, έχεις μεν μια τεράστια δυνατότητα να εκφραστείς αλλά έχεις και έναν τεράστιο κίνδυνο να γεμίσεις με ασημαντότητες αυτό το οπτικοαουστικό υλικό που υποτίθεται ότι κάνεις. Και εάν δεν έχεις εσωτερική πειθαρχία και αυτοσυγκράτηση, νομίζεις μάλιστα ότι είναι και σπουδαίο. -Όταν συχνά σας το ζητούν, αρνείστε να δώσετε μια λίστα των ταινιών που θεωρείτε καλύτερες. Γιατί; Μπορείς να βάλεις είκοσι ανθρώπους στη σειρά και να πεις, αυτός είναι ο πρώτος, αυτός είναι ο δεύτερος, αυτός είναι ο τρίτος, αυτός είναι ο τέταρτος; Πάρα πολύ δύσκολο. Ουσιαστικά αδύνατον. Το ίδιο και στην τέχνη. Μπορείς όμως να προσεγγίσεις ποιότητες, όμως ο τυπικός αριθμός δεν είναι αυτό που αρμόζει στην τέχνη. -Με τα χρόνια που περνάνε, μπορεί να αλλάξει και η οπτική γωνία, η στάση σου απέναντι σε ένα το έργο; Ο άνθρωπος αλλάζει συνεχώς, δεν είναι ίδιος ποτέ. Άρα και οι αξίες μας έχουν μια σχετικότητα. Δεν είναι πράγματα τα οποία είναι αμετακίνητα, το κάρφωσες εκεί κι έμειναν όπως τα διάφορα μαρμάρινα συμπλέγματα που βάζουμε στους δρόμους. Απ’ την άλλη μεριά βεβαίως υπάρχουν και κάποιες σταθερές οι οποίες δεν αλλάζουν. Κι ακριβώς αυτό είναι και το τελικό κριτήριο. Αυτό που μένει σταθερό με την οπτική του χρόνου και αντέχει. Αυτό είναι εκείνο που πραγματικά αξίζει. Δεν υπάρχει άλλο κριτήριο. Όταν λέμε ότι ο Οιδιππους Τύραννος είναι ένα κορυφαίο έργο της ανθρωπότητας, είναι διότι εδώ και 2500 χρόνια μονίμως μας ενδιαφέρει. Ενδιαφέρει το θεατή στην Επίδαυρο, ενδιέφερε και τον Φρόιντ που τον μελετούσε κι έγινε επιστήμη που ενδιαφέρει τους πάντες. Λοιπόν, αυτό το κριτήριο του χρόνου είναι το μόνο σταθερό. Όλα τα άλλα έχουνε μια σχετικότητα… https://camerastyloonline.wordpress.com/2011/09/25/synentefxi-yianni-bakogiannopoulou-sti-marina-aggelaki-festival-dramas-2011/ https://www.tovima.gr/2010/11/05/afieromata/b-giannis-mpakogiannopoylos-b-br-kritikos-kinimatografoy-75-etwn/\n80s_born_and_bred replied to mastoras's θέμα in Μύθοι / Παραμύθια\nΕπειδη οσοι συνδεσμοι εχουν αναρτηθει δεν λειτουργουν πλεον, ας απολαυσουμε τουλαχιστον το καλαισθητο ξεκινημα της εκπομπης!😊 ( 1:44 - 2:06 ) https://youtu.be/1HI_ze29NuA


Το iPhone εξαντλεί το WinMo παγκοσμίως! - γενικόςnone\nΚύριος γενικόςΤο iPhone εξαντλεί το WinMo παγκοσμίως!\nΤο iPhone εξαντλεί το WinMo παγκοσμίως!\nΤο GSM Arena αναφέρει ότι το μοναδικό τρέχον smartphone της Apple, το iPhone 3G, ξεπέρασε τις πολυάριθμες συσκευές που βασίζονται στην πλατφόρμα Windows Mobile όχι μόνο στις ΗΠΑ αλλά σε παγκόσμια κλίμακα το τρίτο τρίμηνο του 2008 !!\nΟι Geeks μπορεί να βαρύνουν το iPhone ό, τι θέλουν - και, ναι, το iPhone υποφέρει από δυνατότητες και προηγμένα χαρακτηριστικά. Αλλά από την άποψη της εμπειρίας των χρηστών, τίποτα δεν το αγγίζει. Εν τω μεταξύ, για όλες τις δυνατότητες των Windows Mobile, έχει το crappiest περιβάλλον χρήστη και την εμπειρία των χρηστών όλων των λειτουργικών συστημάτων smartphone. Και βλέπουμε τα αποτελέσματα.\nΤο Symbian S60 έχει ενισχυθεί με την έκδοση της 5ης έκδοσης, αν και ταιριάζει με το τι προσφέρει το iPhone, αλλά τουλάχιστον είναι μια μεγάλη βελτίωση. Blackberry έχει ενισχυθεί και κάποια. Το Android είναι ήδη εδώ με μια δελεαστική προσφορά. Αλλά η διασύνδεση των Windows Mobile είναι ακόμα κολλημένη στη δεκαετία του '70.\nΕίμαστε στα πρόθυρα των κατακλυσμικών αλλαγών στις πωλήσεις smartphone; Ή είναι αυτό ένα φλας στο τηγάνι; Ο χρόνος θα δείξει?\nCopyright γενικός: Το iPhone εξαντλεί το WinMo παγκοσμίως! - γενικόςnone


08/01/2018, 12:39 5\nΓια πολλούς η διατροφική του αξία είναι τεράστια, ενώ για κάποιους άλλους, η βρώση κρέατος είναι μια ζημιογόνα συνήθεια που καταστρέφει στην κυριολεξία τον οργανισμό και το πνεύμα.\nΕίτε ανήκετε στη μία κατηγορία είτε στην άλλη ένα είναι το σίγουρο! Η αποκλειστική κατανάλωση κρέατος είναι καταστροφική για την υγεία μας.\nΈχετε σκεφτεί τι θα συνέβαινε στο σώμα μας αν τρεφόμασταν μόνο με κρέας;\nΠρώτα από όλα αν επιλέγαμε μνα γευματίσουμε μόνο με νεκρά ζώα θα παρουσιάζαμε σοβαρή έλλειψη φυτικών ινών, με αποτέλεσμα να νιώθουμε δυσφορία και δυσκοιλιότητα. Και αυτές είναι μερικές από τις πιο ευχάριστες παρενέργειες.\nΗ έλλειψη υδατανθράκων σημαίνει επίσης και έλλειψη στον απλούστερο τρόπο μετατροπής της ενέργειας. Αντί να συμβεί αυτό, το σώμα σας θα καταφύγει σε κάψιμο λίπους και ζωτικών πρωτεϊνών, το τελευταίο, ειδικά μπορεί να προκαλέσει μία πολύ επικίνδυνη παρενέργεια... Δηλητηρίαση από πρωτεΐνες!\nΗ δηλητηρίαση από πρωτεΐνες - η οποία περιλαμβάνει συμπτώματα όπως ναυτία, διάρροια και ενδεχομένως θάνατο - προέρχεται από τη συσσώρευση ουρίας, που παράγεται μετά τη μετατροπή της πρωτεΐνης σε γλυκόζη, δίνοντας ενέργεια στο ήπαρ.\nΤα κρέατα όπως το κουνέλι είναι ακόμα πιο επικίνδυνα. Είναι τόσο χαμηλά σε λιπαρά που το σώμα σας αρχίζει να καίει το δικό σας λίπος μαζί με πρωτεΐνες.\nΈνας άλλος πιθανός δολοφόνος είναι η έλλειψη βιταμίνης C, καθώς οι άνθρωποι είναι ένα από τα λίγα πλάσματα στη γη που δεν μπορούν να την παράγουν από μόνοι τους.\nΗ έλλειψη βιταμίνης C, μπορεί να προκαλέσει σκορβούτο, με συμπτώματα όπως μώλωπες, εύκολη αιμορραγία, αλλαγές προσωπικότητας, και τελικά θάνατο.\nΑν όμως μας ενδιαφέρει η πρόσληψη της βιταμίνης C, θα μπορούσαμε να καταναλώσουμε το κρέας ωμό, καθώς το μαγείρεμα την καταστρέφει. Αυτό όμως μπορεί να οδηγήσει σε κάποια δυσάρεστη βακτηριακή ασθένεια.\nΤουτέστιν; Μπρος γκρεμός και πίσω ρέμα\nκαι ποιος εγραψε αυτο το αρθρο ειπαμε; δεν θες τα ευσημα βρε μπαγασακο;\n-"τα νεκρά ζώα" παραπέμπει σε "τζιχαντιστή" της διατροφής. Τέλος πάντων, το θέμα έχει μελετηθεί από τις αρχές του 20 αιώνα και αν διαβάσει κανείς τα παρακάτω κείμενα θα καταλάβει ότι το άρθρο είναι γεμάτο ανακρίβειες για να το πω ευγενικά. * Prolonged Meat Diets With A Study Of Kidney Function And Ketosis by Walter S. McClellan & Eugene F. Du Bois [...]\nΑυτό με τανεκρα ζωα το ακούς μόνο από Καμμένους vegan.Εχω συγγενή 70 χρόνων που τρώει μόνο κρέας ,τίποτε άλλο,ούτε σαλάτα ούτε σούπες ούτε γλυκά, τίποτα,μόνο ψητό κρέας (δεν συμφωνώ βέβαια).Υγειεστατος, ούτε ένα φάρμακο δεν παίρνει.\nΤο ''νεκρά ζώα'' τι το πέταξες ?\nΠαραπέμπει σε άλλες θεωρήσεις πέρα των αυστηρά διατροφικών. Σκέτο ''κρέας'' αρκεί.\nΤα παϊδάκια δεν είναι κρέας, είναι φρούτο. Άσχετε.


New Radio: Το δημοφιλέστερο άθλημα-τελετή τα ταυροκαθάψια,ο τρελορασοφόρος τα βλέπει σατανιασμένα...δαιμόνια !!\nΤο δημοφιλέστερο άθλημα-τελετή τα ταυροκαθάψια,ο τρελορασοφόρος τα βλέπει σατανιασμένα...δαιμόνια !!\nΤο ιερό ζώο της Μινωικής Κρήτης ήταν ο Ταύρος. Αντικείμενα τέχνης που απεικονίζουν το ιερό ζώο βρίσκονται παντού σε όλο το παλάτι… αγγεία σε σχήμα κεφαλιού ταύρου χρησιμοποιούνταν στις τελετές. Το δημοφιλέστερο άθλημα-τελετή ήταν τα ταυροκαθάψια, όπου οι αθλητές άρπαζαν το ζώο από τα κέρατά του και έκαναν περίτεχνες τούμπες πάνω από το σώμα του.Ο ταύρος συλλαμβάνεται ζωντανός, χωρίς να πληγωθεί, με παγίδα από δίχτυ, ή τον αρπάζει ξαφνικά ο ασκημένος θηρευτής από τα κέρατα και τον ακινητεί με το βάρος του, έως ότου τον δέσουν. Αργότερα αυτή η δραματική και επικίνδυνη σκηνή επαναλαμβάνεται μέσα στο θεατρικό χώρο της πολιτείας, για να χαρεί όλο το πλήθος το μοναδικό θέαμα.Το αγώνισμα πλουτίζεται τότε με νέα τολμηρά, ακροβατικά στοιχεία. Άντρες και γυναίκες πιάνονται από τα κέρατα τού ζώου και πηδούν με ποικίλες στάσεις πάνω στη ράχη του, ξαναπέφτοντας ύστερα με χάρη στη γη\nΗ συμμετοχή γυναικών δίνει στα μινωικά παιγνίδια με τον ταύρο, κάποια πρόσθετη χροιά ερωτικής παιδιάς με το ωραίο σφριγηλό ζώο. Οι τελετουργίες της γονιμότητας και ο μύθος του έρωτα της βασίλισσας – θεάς Πασιφάης προς τον ταύρο έχουν ίσως σχέση προς τις μινωικές ταυροπαιδιές. Οι γυναίκες αγωνίζονται γυμνόστηθες και εκτελούν άλματα και ακροβατικά πάνω από τα κέρατα του ταύρου, ανταγωνιζόμενες τους άνδρες ταυροκαθάπτες.\nΔεύτερη τεχνική: Ο αθλητής πηδούσε – κατά προτίμηση από μια ανυψωμένη θέση – πάνω από το κεφάλι του ταύρου, έπεφτε με τα χέρια πάνω στην πλάτη του, μετά γυρνούσε στον αέρα και προσγειωνόταν στο έδαφος πίσω από το ζώο.\nΟι ταυροκαθάπτες, όπως απεικονίζονται στις διάφορες παραστάσεις φέροντας πλούσια ενδυμασία, περίτεχνη κόμμωση και κοσμήματα, φαίνεται ότι μάλλον ανήκαν στις τάξεις των ευγενών και οι ταύροι που χρησιμοποιούνταν στη δραστηριότητα προέρχονταν από τις καλύτερες ράτσες.\nΗ παράσταση του ταύρου με τους ταυροκαθάπτες, φαίνεται να έχει για την Κνωσό εμβληματικό χαρακτήρα. Οι Μινωίτες επέλεξαν να καθιερώσουν ως σύμβολο τους τον ταύρο, την ταυροκεφαλή, τα κέρατα του ταύρου, ακριβώς επειδή ο ταύρος για αυτούς ήταν ένα ιερό ζώο. Η κεφαλή του ταύρου ήταν το σύμβολο της ισχύος του Μινωικού Πολιτισμού.\nΑναλύοντας ετυμολογικά και εννοιολογικά τη λέξη ταύρος- που παραμένει η ίδια από αρχαιότατους χρόνους- καθώς και τα μέρη της, μπορούμε να οδηγηθούμε επαγωγικά σε συμπεράσματα για την προέλευση και τη σημασία αυτής της λέξης. Η λέξη συντίθεται από το ταυ, το ρ, και το ος(ταυ-ρ-ος).\n-ταυ(Τ) = είναι το δέκατο ένατο γράμμα του ιωνικού αλφάβητου και προέρχεται από το φοινικικό tau , στα εβραϊκά σημαίνει το σήμα ή το σημείο και παραπέμπει στο ελληνικό γράμμα με σχήμα Τ. Το Τ το συναντάμε και στην αρχαία Κρήτη.\n-ρ = είναι το δέκατον έβδομον γράμμα του ελληνικού αλφάβητου το οποίο προέρχεται από το εικοστό γράμμα του φοινικικού αλφάβητου ρες(resch) δηλώνοντας την κεφαλή.\n-ος = είναι αναφορική αντωνυμία που σημαίνει ο οποίος, αυτός που.\nΣυνεπώς: ταυ-ρ-ος = αυτός που η κεφαλή του έχει σχήμα Ταυ.\nΤα περισσότερα από τα αγαλματίδια που απεικονίζουν γυναίκες(πιθανόν ιέρειες) βρίσκονται σε μία τέτοια στάση που τα χέρια τους δημιουργούν ή υπονοούν το σχήμα των κεράτων του ταύρου.\nΗ ιερότητα του ζώου δικαιολογείται με το ότι σχετίζεται και ταυτίζεται με το Δία. Σύμφωνα με τη μυθολογία ο Δίας μεταμορφώθηκε σε λευκό ταύρο για να απαγάγει την Ευρώπη(ταυροπάρθενος), κόρη του Αγήνορα, και να τη μεταφέρει στην Κρήτη. Εκεί την παντρεύτηκε και από το γάμο τους γεννήθηκαν τρεις γιοι: ο Μίνωας που έγινε βασιλιάς της Κνωσού, ο Ραδάμανθυς που κυριάρχησε στη Φαιστό και ο Σαρπηδών.\nΕπίσης, ταύρος αναδύθηκε από τη θάλασσα και στάλθηκε από τον Ποσειδώνα στο Μίνωα, μετά από επίκλησή του, ώστε αυτός να το θυσιάσει ως αντάλλαγμα για το θρόνο της Κρήτης που τον διεκδικούσε και ο αδερφός του Σαρπηδώνας. Ο Μίνωας τελικά έγινε βασιλιάς της Κρήτης, αλλά γοητευμένος από την ομορφιά του ταύρου δεν εκπλήρωσε το τάμα του και δεν το θυσίασε με αποτέλεσμα να προκαλέσει την οργή του Ποσειδώνα, ο οποίος έκανε την Πασιφάη, κόρη του Ήλιου και της Περσηίδας και γυναίκα του Μίνωα, να ερωτευτεί τον ταύρο.\nΗ Πασιφάη με τη βοήθεια του Δαίδαλου-ο οποίος κατασκεύασε ομοίωμα αγελάδας, μέσα στο οποίο μπήκε η Πασιφάη- ήρθε σε ερωτική επαφή με τον ταύρο και από αυτή τη συνεύρεση γεννήθηκε ο Μινώταυρος.\nΑναρτήθηκε από JOHN TARAS στις 12:19 μ.μ.